
1. AUSTRIA
· Cadrul de reglementare:
· Constituţia (1945)

Austria este o republică federală, împărţită în nouă land-uri (Bundesländer), fiecare land cuprinzând districte (Bezirke) şi oraşe cu propriul statut (Statutarständte). Districtele sunt subîmpărţite în comune (Gemeinden). Oraşele cu statut propriu (Statutarstädte) au competenţele acordate districtelor şi comunelor. Land-urile nu sunt doar diviziuni administrative, având şi un anumit grad de autoritate legislativă, distinctă de cea a guvernului federal – de exemplu, în domeniul culturii, protecţiei sociale, protejării mediului, vânătorii, construcţiilor şi amenajării teritoriului.
Fiecare land are un parlament propriu (Landtag) care este un organ legislativ independent ale cărui competenţe sunt prevăzute de Constituţie. Alegerile au loc la fiecare 5 ani, cu excepţia Austriei superioare, unde alegerile au loc la 6 ani. Land-urile sunt conduse de câte un guvernator (Landeshauptmann). Guvernatorul este ales de parlamentul land-ului. Capitala Austriei este atât oraş, cât şi land federal, ceea ce face ca primarul să joace şi rol de guvernator, iar Consiliul municipal şi pe acela de parlament  de land (Landtag). Parlamentul federal emite legile cu aplicablitate la nivelul întregii republici ( drept civil şi penal, îngrijirea sănătăţii, învăţământ, protecţie socială, telecomunicaţii etc.).
Guvernele land-urilor sunt, pe de o parte, organe executive independente ale land-urilor şi, pe de altă parte, un element al administraţiei federale. Gradul  de autonomie al land-urilor austriece este însă mai redus decât al land-urilor germane.
Tabelul 1: Land-urile Austriei

	Nr.

crt.
	Land-ul
	Capitala
	Populaţia

	Suprafaţa în km2
	Densitatea
populaţiei
	Oraşe
	Alte localităţi

	1.
	Burgenland 
	Eisenstadt
	276.419
	3.965
	69,7
	13
	158

	2.
	Carintia
	Klagenfurt
	559.440
	9.536
	58,7
	17
	115

	3.
	Austria Inferioară
	St. Pölten
	1.552.848
	19.178
	81,0
	74
	499

	4.
	Austria Superioară
	Linz 
	1.387.086
	11.982
	115,8
	29
	416

	5.
	Salzburg 
	Salzburg
	521.238
	7.154
	72,9
	10
	109

	6.
	Steiermark
	Graz 
	1.190.574
	16.392
	72,6
	34
	509

	7.
	Tirol 
	Innsbruck 
	683.317
	12.648
	54,0
	11
	268

	8.
	Vorarlberg
	Bregenz
	356.590
	2.601
	137,1
	5
	91

	9.
	Viena 
	-
	1.590.242
	415
	3.831,9
	1
	0


Cooperarea regională se face în cadrul politicii de coeziune a UE. Pentru perioada 2007-2013, Austriei i-au fost alocate 1,461 miliarde de euro, din care:
· 177 milioane în cadrul obiectivului de convergenţă;
· 1,027 miliarde pentru obiectivul de competitivitate regională şi ocupare a forţei de muncă;
· 257 milioane în cadrul obiectivului de cooperare teritorială europeană.

Austria contribuie în plus cu circa 1,256 miliarde de euro.

Land-ul Burgenland este eligibil în cadrul obiectivului de convergenţă. Celelalte 8 land-uri sunt eligibile în cadrul obiectivului de competitivitate regională.
În Cadrul de referinţă strategic naţional se precizează că fondurile vor fi investite pentru realizarea unor obiective strategice, cum ar fi: îmbunătăţirea calităţii vieţii, ocuparea forţei de muncă, sporirea competitivităţii economiilor regionale, a atractivităţii regiunilor Austriei în vederea investiţiilor, în condiţiile unei dezvoltări durabile.
Austria a formulat trei priorităţi tematice şi două priorităţi orizontale.

Priorităţile tematice sunt:
1) Competitivitatea şi inovaţia regionale – acestea nu trebuie reduse la elemente tehnologice, ci trebuie să cuprindă diverse activităţi – din domeniul învăţământului, dimensiuni sociale, regionale, cercetare şi dezvoltare, IMM-uri, eco-tehnologii şi tehnologii energetice.
2) Sporirea atractivităţii regiunilor – accentul trebuie pus pe dezvoltarea afacerilor, a logisticii, prevenirea riscurilor. 

3) Adaptabilitatea şi calificarea forţei de muncă pentru o economie orientată spre inovare, pe educaţia permanentă, ocuparea forţei de muncă, inclusiv a persoanelor cu dizabilităţi.

Priorităţi orizontale:
1) Cooperare teritorială;
2) Buna guvernare cu sprijin acordat capacităţilor de învăţare şi a celor de inovare ale cetăţenilor din diferite regiuni.
Austria are în vedere elaborarea unui set de indicatori pentru evaluarea impactului Fondurilor structurale în cadrul fiecărui program operaţional.

Priorităţile prezentate anterior se vor materializa în 10 programe operaţionale regionale, din care 9 finanţate de Fondul european de dezvoltare regională (FEDR).

Pentru perioada 2007-2013, FEDR, pe baza propunerilor pentru programe operaţionale, are planificat să aloce fonduri importante pentru: cultură, energie, protecţia mediului, îmbunătăţirea ocupării forţei de muncă, sporirea incluziunii sociale, accentuarea adaptabilităţii lucrătorilor, societatea informaţiei, investiţii în infrastructura socială, reforme în domeniul ocupării forţei de muncă şi a incluziunii sociale, cercetare şi dezvoltare tehnologică, întărirea capacităţii instituţionale, asistenţă teritorială, turism, transporturi, dezvoltare urbană şi rurală.
Fondul social european va fi alocat în perioada 2007-2013 pentru următoarele teme prioritare:
· îmbunătăţirea accesului la ocuparea forţei de muncă şi sustenabilitate;

· dezvoltarea capitalului uman;
· îmbunătăţirea incluziunii sociale;
· sporirea adaptabilităţii firmelor şi lucrătorilor;
· asistenţă tehnică în diverse domenii.
     Există 2.358 de autorităţi locale în Austria şi 2 asociaţii:
1) Asociaţia oraşelor austriece;

2) Asociaţia comunelor austriece (autorităţi locale din localităţi mai mici).
Cadrul de reglementare este reprezentat de art. 115 şi 116 din Constituţie. Sarcina asociaţiilor este de a reprezenta interesele guvernării locale. Asociaţiile iau parte la procesul de informare şi de luare a deciziilor pe plan intern şi la nivel european.

Apartenenţa la asociaţiile de drept privat se face pe baze voluntare.

Reprezentarea intereselor se face prin pregătirea legislaţiei şi prin opinii exprimate ca punct de vedere al guvernării locale.

În ceea ce priveşte schimbul de experienţă, sunt înfiinţate 30 de comisii tehnice şi un anuar statistic.
Organele executive sunt:
· Adunarea generală a oraşelor (Stádletag), în care fiecare comunitate are un număr de mandate în funcţie de mărimea sa;
· Comitetul executiv are 60 de reprezentanţi din 39 de oraşe;
· Comitetele au competenţe specifice (mediu, planificarea teritoriului etc.);
· Secretariatul general, cu rol de coordonare şi analizare a observaţiilor privind legislaţia.
2. BELGIA

Cadrul de reglementare:
Constituţia din 17 februarie 1994

Legea specială 8/8/1980, cu modificările ulterioare

Legea specială 8/8/1988, cu modificările ulterioare

Legea specială din 13 iulie 2001 referitoare la transferul diverselor competenţe regiunilor şi comunităţilor, cu modificările ulterioare.
Belgia este un stat european federal, începând  din anul 1993, având o suprafaţă de 30 158 km2 şi o populaţie de 10,3 milioane de locuitori.  Creat în anul 1831, după modelul statelor unitare, Belgia s-a aflat, începând cu anul 1970, într-un amplu proces de federalizare care s-a desfăşurat în numeroase etape (1970, 1980, 1988, 1993 şi 2001).

 În Titlul I al Constituţiei din 17 februarie 1994 se face referire la statul federal, la componentele şi teritoriul său
. Articolul 1 al Constituţiei prevede că Belgia este un stat federal, compus din comunităţi şi regiuni. Belgia cuprinde trei comunităţi: Comunitatea franceză, Comunitatea flamandă şi Comunitatea germanofonă. Ea este împărţită, de asemenea, în trei regiuni: regiunea walonă, regiunea flamandă şi regiunea Bruxelles – Capitala (art. 3 din Constituţie). În art. 4 al Constituţiei se precizează că în Belgia există patru regiuni lingvistice: regiunea de limbă franceză, regiunea de limbă olandeză, regiunea bilingvă Bruxelles – Capitala şi regiunea de limbă germană. Fiecare comună a Regatului aparţine unei regiuni lingvistice. Conform Constituţiei, limitele celor patru regiuni lingvistice nu pot fi schimbate sau rectificate decât printr-o lege adoptată cu majoritatea voturilor, în fiecare grup lingvistic al fiecărei Camere, cu condiţia ca majoritatea membrilor fiecărui grup să fie întrunită şi ca totalul voturilor pozitive existente în cele două grupuri lingvistice să fie de două treimi din sufragiile exprimate. 

Conform articolului 5 din Constituţie, Regiunea walonă cuprinde provinciile: Brabantul Walon, Hainaut, Liège, Luxembourg şi Namur. Regiunea Flamandă cuprinde provinciile Anvers, Brabantul Flamand, Flandra Occidentală, Flandra Orientală şi Limburg. Prin lege, teritoriul se poate diviza, dacă este cazul, într-un număr mai mare de provincii. Unele teritorii pot fi extrase de sub incidenţa legii, fiindu-le stabilite limitele, direct de către puterea executivă federală şi aceasta îi poate acorda un statut propriu. Subdiviziunile provinciilor nu pot fi stabilite decât prin lege. Limitele statului, provinciilor şi comunelor nu pot fi schimbate sau rectificate decât prin lege (art. 7).

În articolul 134 al Constituţiei sunt stabilite competenţele regiunilor.

Conform Constituţiei (art. 7 bis), în exercitarea competenţelor, statul federal, comunităţile şi regiunile au ca obiectiv dezvoltarea durabilă, dimensiunile sale sociale, economice şi de mediu, ţinând cont de solidaritatea între generaţii.

Conform Capitolului VIII, instituţiile provinciale şi comunale sunt reglementate prin lege.

În Capitolul IV al Constituţiei, Titlul III, se face referire la organismele de conducere ale comunităţilor şi regiunilor, la parlamente şi, respectiv, la guvernele lor.

În articolul 127 al Constituţiei se stabilesc competenţele comunităţilor franceză şi flamandă, ale căror Parlamente reglementează prin decrete domeniile: cultură, învăţământ, cooperarea între comunităţi şi internaţională. Parlamentul Comunităţii germanofone reglementează prin decrete domeniile: cultură, învăţământ – cu limitele stabilite -, cooperarea între comunităţi şi cea internaţională.

Comunitatea flamandă şi Regiunea flamandă nu au decât un singur Parlament şi un singur Guvern, instituţiile lor fuzionând.

În Parlamentul Regiunii Bruxelles-Capitale, şi în Colegii, există grupuri lingvistice competente în domenii comunitare. Colegiile sunt organe de coordonare a două comunităţi.

Conform articolului 39 din Constituţie, parlamentele comunităţilor flamandă şi franceză, ca şi guvernele lor, pot exercita competenţe în regiunea walonă şi cea flamandă, în condiţiile fixate de lege. Parlamentul Comunităţii franceze şi cel al Comunităţii walone şi grupul lingvistic francez al Regiunii Bruxelles-Capitală pot decide, în comun, şi fiecare în parte, prin decret, dacă exercită competenţe ale comunităţii franceze (art. 138).

La propunerea guvernelor lor, Parlamentul Comunităţii germanofone şi Parlamentul Regiunii walone pot, fiecare prin decret, să decidă, de comun acord, ca Parlamentul şi guvernul Comunităţii germanofone să exercite, în regiunea de limbă germană, competenţele Regiunii walone.

Conform Constituţiei, procedurile de prevenire a conflictelor între legi, decrete şi alte reglementări sunt stabilite prin lege. Conform articolului 143, în exercitarea competenţelor, statul federal, comunităţile, regiunile şi Comisia comunitară comună acţionează pentru respectarea loialităţii federale, evitând conflictele de interese. Articolul 160 al Constituţiei precizează faptul că un Consiliu de Stat are jurisdicţie administrativă şi dă avize în domeniu.

Conform articolului 165, legea dă posibilitatea creării aglomerărilor şi federaţiilor comunelor. Prin lege sunt stabilite organizarea şi competenţele lor. Pentru fiecare aglomerare şi federaţie există un consiliu şi un colegiu executiv. Preşedintele colegiului executiv este ales de consiliu, iar alegerea lui este ratificată de Rege. Prin lege se stabileşte organul care analizează, pentru fiecare aglomerare şi federaţie, ce comune colaborează pentru abordarea problemelor comune. În Constituţie se precizează că mai multe federaţii de comune pot să se asocieze între ele sau cu mai multe aglomerări, conform unor legi elaborate special, pentru a rezolva în comun probleme de competenţa lor. Reglementarea constituţională se aplică şi capitalei Regatului Belgiei.

Articolul 170, Titlul V din Constituţie, face referire la modul de finanţare a entităţilor locale, precizând că orice impozit, utilizat în folosul comunităţii sau regiunii, nu poate fi stabilit decât prin decret şi este votat anual. O lege federală fixează sistemul de finanţare pentru comunităţile franceză, flamandă şi germanofonă.

Comunităţile şi regiunile nu au, aşadar, propria Constituţie, statutul lor fiind determinat, în mod esenţial, de puterea federală prin norme speciale care sunt adoptate cu majoritate calificată. Acestora le este totuşi acordată o anumită libertate de organizare numită autonomie constitutivă.

Puterea federală este reprezentată în provincii de un guvernator, desemnat de guvernul regional, cu avizul Consiliului federal de miniştri. La nivel comunal, preşedintele consiliului (bourgmestre) este numit de guvernul regional, reprezentând, în acelaşi timp, şi comuna şi puterea centrală.

 In Belgia, procesul „federalizării” nu s-a încheiat, fiind lansate în ultimii ani noi reforme, mai ales referitoare la regionalizare.

Actualmente, statul federal se compune din şase entităţi federale: trei regiuni (flamandă, walonă şi Bruxelles) şi trei comunităţi (flamandă, franceză şi germanofonă). Aceste entităţi se suprapun, dar nu coincid aproape deloc teritorial. La ele se adaugă şi cele două Comisii comunitare (flamandă şi franceză) care aparţin colectivităţilor federale.

La nivel local există două tipuri de colectivităţi : 10 provincii şi 589 comune (după un puternic proces de fuziune început în anul 1977). Până atunci, o comună avea o suprafaţă medie de 13 km2 şi 4 164 locuitori. Ulterior, comunele au în medie 52 km2 şi 16 678 locuitori
. Fenomenul de cooperare intercomunală este foarte dezvoltat, existând în jur de 250 formaţiuni de cooperare.

Provinciile sunt colectivităţi locale descentralizate, aflate sub tutela regiunilor.

Consiliul provincial este organul deliberativ alcătuit din 47 – 84 consilieri, aleşi pe o perioadă de şase ani.

Organul executiv (deputation permanente) al provinciei este compus din şase deputaţi desemnaţi după regula majorităţii absolute, de membrii Consiliului, din rândul membrilor lui. El execută deciziile Consiliului provincial şi exercită tutela administrativă asupra comunelor, fiind prezidat de un guvernator, numit sau revocat, de guvernul regiunii. 

În ultimii 15 ani, provinciile au pierdut din rolul şi competenţele deţinute anterior.

Comunele au ca organ deliberativ Consiliul comunal, care poate avea între 7 şi 55 de membri, aleşi pe o perioadă de şase ani.

Executivul comunal este format dintr-un colegiu al bourgmester-ilor şi al consilierilor municipali care au responsabilităţi în anumite domenii (échevins).

Repartiţia competenţelor între regiuni şi comunităţi s-a realizat pe două axe principale: limba, mai general, cultura, ceea ce a justificat crearea comunităţilor şi din acest punct de vedere competenţele ţin de domeniul cultural, sport, formare profesională, ajutoare acordate persoanelor, învăţământ, forma de muncă; a doua axă a fost aspiraţia către autonomie economică, regiunile având competenţe în domeniul economic, amenajarea teritoriului, transport, lucrări publice, politica de mediu, agricultură etc.

Provinciile şi comunele au competenţe care le permit să intervină în orice domeniu pe care îl consideră de interes local, sub rezerva respectării ierarhiei normelor. Ele au prerogative importante în luarea deciziilor referitoare la gestionarea provincială, fără precizări speciale. Provinciile îşi asumă şi misiuni de interes general încredinţate de autorităţile federale.

Constituţia nu detaliază competenţele locale, dar garantează comunelor competenţa de principiu în domeniile de interes comunal (politica comunală, starea civilă, asigurarea serviciilor publice, urbanism, apă, deşeuri menajere, transport urban, drumuri, spaţii verzi, sănătate, servicii sociale, sport, educaţie). Comunele organizează învăţământul preşcolar şi cel primar, construiesc şi întreţin şcolile, iar marile comune se ocupă şi de învăţământul secundar, profesional şi cel superior.

Actualmente procesul descentralizării evoluează spre diversificarea comunelor şi provinciilor, în funcţie de  regiunea căreia îi aparţin.

Din anul 2001, o preocupare principală a fost eliminarea decalajelor dintre comune, prin intermediul regiunilor, şi, mai ales, prin acordarea unei autonomii financiare mai mari comunelor.

Din punct de vedere juridic, nu există o ierarhie între normele financiare federale şi cele regionale sau comunale. Puterea centrală nu poate exercita nici un fel de tutelă asupra regiunilor şi comunităţilor, cu excepţia limitării valorii împrumuturilor. Legile federale impun totuşi, în domeniile cu competenţe partajate, proceduri obligatorii de coordonare între entităţi. Mijloacele financiare sunt transferate anual, în funcţie de buget, prin legea bugetului, adoptată cu majoritate calificată. Aceste entităţi îşi pot completa mijloacele prin resurse fiscale proprii sau pot face împrumuturi.

Curtea de Arbitraj, creată în anul 1980, deliberează asupra conflictelor de competenţe care pot apare între normele federale, regiuni şi comunităţi.

Comunitatea flamandă şi Regiunea flamandă
 au drept teritoriu de competenţă cele cinci provincii ale regiunii flamande, cât şi comunele bilingve ale Regiunii Bruxelles - Capitală (doar pentru domeniile comunitare) şi o populaţie de aproximativ 150 000 bruxellezi, dintr-o populaţie de circa 1 milion de locuitori. Comunitatea flamandă (de Nord) are aproximativ 5,9 milioane de locuitori, reprezentând 57,6% din populaţia Belgiei.

Datele sunt aproximative, întrucât este dificil a identifica numeric populaţia, din punct de vedere lingvistic, întrucât, din anul 1961, în Belgia sunt interzise recensămintele lingvistice. În regiunea de limbă olandeză există vorbitori de limbă flamandă (olandeză)  şi de alte limbi şi dialecte. Regiunea flamandă este constituită din cinci provincii (Anvers, Limbourg, Flandra Orientala, Brabantul Flamand, Flandra Occidentală).

Provincia Anvers are o suprafaţă de 2 867 km2 şi o populaţie de 1 688 494 de locuitori (2006), având în componenţa sa trei arondismente: 

Anvers (Antwerpen) – este capitala – cu o populaţie de 472 000 locuitori şi o suprafaţă de 204,5 km2. Capitala s-a extins în şapte comune periferice, care au fuzionat, formând un district condus de un consiliu şi un colegiu; Malines (Mechelen), oraş cu o populaţie de 80 000 de locuitori, pe o suprafaţă de 65 km2; Turnhout, cu o suprafaţă de 56 km2 şi o populaţie de 40 700 locuitori.

Provincia Brabantul Flamand are o suprafaţă de 2 106 km2 şi o populaţie de 1 014 704 locuitori.

Provincia Flandra Occidentală are o suprafaţă de 3 144 km2 şi o populaţie de 1 128 000 locuitori.

Provincia Flandra Orientală are o suprafaţă de 2 422 km2 şi o populaţie de 791 178 locuitori.

Comunitatea franceză are competenţă asupra celor cinci provincii al Regiunii wallone (cu excepţia celor 9 comune germanofone, cu o populaţie de 70 000 locuitori), ca şi asupra celor 19 comune bilingve din Regiunea Bruxelles - Capitală, care sunt majoritare de limbă franceză. Regiunea de limbă franceză are circa 3 300 000 locuitori (peste 30%din populaţie). Comunitatea franceză are o populaţie de 4 200 000 (reprezentând 41% din populaţia Belgiei) din care 3,3 milioane locuiesc în Regiunea Wallonă şi 0,9 milioane în Regiunea Bruxelles-Capitală.

Regiunea wallonă are o suprafaţă de 16 844 km2 şi o populaţie de 3 456 775 locuitori (o densitate de 305 loc/km2), fiind împărţită în 20 arondismente, divizate în 262 comune. Prin Constituţia (art. 5), se defineşte Regiunea Wallonă ca fiind compusă din cinci provincii: Brabantul Wallon, Hainaut, Liege, Luxembourg şi Namur.

Teritoriul Regiunii wallone este divizat în 262 comune, din care 253 de comune în regiunea de limbă franceză şi 9 comune în regiunea germanofonă – acestea formează Comunitatea germanofonă din Belgia – (2% din populaţia wallonă). Wallonii reprezintă circa 33% din populaţia Belgiei şi ocupă aproape 60% din teritoriul ţării.

Brabantul wallon număra, în 2008, o populaţie de 372 492 de locuitori, la o suprafaţă de 1 090 km2, densitatea medie fiind de 336 loc/km2.

Provincia este compusă dintr-un singur arondisment administrativ şi judiciar – Nivelles, care cuprinde 27 de comune, cu suprafeţe cuprinse între 17 şi 73 km2 şi populaţie intre 21 000 şi 45 000 locuitori.

Provincia Liège are capitala la Liege, o suprafaţă de 3 863 km2 şi 1 040 297 locuitori. Are în componenţa sa 84 de comune, repartizate în patru arondismente administrative: Huy, Liege, Verviers şi Waremme.
Provincia Hainaut are capitala la Mons, o supafaţă de 3 786 km2 şi 1 290 079 locuitori, fiind cea mai populată provincie a Regiunii Wallone. Are în componenţa sa 69 de comune, repartizate în şapte arondismente administrative.
Provincia Luxembourg, cu reşedinţa la Arlon, este cea mai mare provincie a Belgiei, cu o suprafaţă de 4 440 km2 şi o populaţie de 264 084 locuitori. Din punct de vedere administrativ, provincia este împărţită în cinci arondismente şi 44 comune. 

Arondismentele au o suprafaţă cuprinsă între 317 ş 1 354 km2 şi o populaţie cuprinsă între 40 000 şi 58 000 locuitori.

Comunele au suprafeţe cuprinse între 27 – 146 km2 şi o populaţie cuprinsă între 2 000 şi 11 000 locuitori.

Provincia Namur, cu reşedinţa la Namur – în acelaşi timp şi capitală a Regiunii Wallonia – are o suprafaţă de 3 666 km2 la o populaţie de 458 574 de locuitori. Provincia are 38 comune, repartizate în 3 arondismente administrative. În anul 2006 populaţia arondismentelor era cuprinsă între 63 000 – 293 000 locuitori.

Regiunea Bruxelles – Capitală are un teritoriu de 161 km2, o populaţie de peste un milion de locuitori - reprezentând a zecea parte din totalul populaţiei Belgiei - şi o densitate de 6 734 loc/km2. Acest oraş-regiune, bilingv, este format din 19 comune autonome ale aglomeraţiei bruxelleze, comparabile ca mărime cu arondismentele Parisului. Spre deosebire de celelalte regiuni ale Belgiei, Regiunea Bruxelles – Capitală nu este divizată în provincii. Oficial, regiunea este bilingvă, cu toate că este majoritar francofonă, şi este o enclavă în Regiunea flamandă.

Comunitatea germanofonă are o suprafaţă de 854 km2 şi o populaţie de 73 119 locuitori, teritoriul său fiind împărţit în 9 comune. Aceste „cantoane din Răsărit“ acoperă, în mare, teritoriul cedat Belgiei, în 1919, prin tratatul de la Versailles, şi care aparţinea, din 1814, Prusiei. Această comunitate face parte din Euroregiunea Meuse-Rhis şi din “ Marea Regiune”.

În anul 2007, conform statisticilor europene, în Belgia erau 589 comunităţi locale de nivelul 1, 10 de nivelul 2 şi 6 entităţi teritoriale de nivelul 3. 

3. BULGARIA
Suprafaţa: 110 910 km2
Populaţie: 7 582 000 (CIA 2008)

Densitate: 65, 48 loc/ km2

Cadrul de reglementare: 

· Constituţia Bulgariei, art. 135-146
;

· Legea nr.14 din 2004 privind dezvoltarea regională; 

· Legea nr.63 din 1995 privin împărţirea administrativă şi teritorială; 

· Legea nr. 77/1991 privin autoguvernarea locală şi administraţia locală.

După 1999 Bulgaria
 a fost subdivizată în 28 de provincii (oblasti). Fiecare este condusă de un guvernator regional al cărui rol este mai mic decât cel al unui prefect.

	Denumire
	Populaţie
(2004)
	Suprafaţă
(km²)
	Densitate
(loc./km²)

	Blagoevgrad
	334 907
	6 478
	51,70

	Bourgas
	418 925
	7 618
	55,00

	Choumen
	199 577
	3 365
	59,31

	Dobritch
	206 893
	4 700
	44,02

	Gabrovo
	137 461
	2 053
	66,96

	Kardjali
	159 878
	4 032
	39,65

	Khaskovo
	268 335
	4 033
	66,53

	Kyoustendil
	154 468
	3 027
	51,03

	Lovetch
	161 190
	4 134
	38,99

	Montana
	170 217
	3 595
	47,35

	Pazardjik
	300 092
	4 393
	68,31

	Pernik
	142 251
	2 377
	59,84

	Pleven
	310 449
	4 216
	73,64

	Plovdiv
	709 861
	5 588
	127,03

	Razgrad
	140 743
	2 648
	53,15

	Roussé
	259 173
	2 616
	99,07

	Silistra
	135 701
	2 862
	47,41

	Sliven
	211 005
	3 646
	47,41

	Smolyan
	133 015
	3 532
	37,66

	Sofia-Grad (ville)
	1 221 157
	1 119
	1 091,29

	Sofia (oblast)
	262 032
	7 277
	36,01

	Stara Zagora
	362 090
	4 959
	73,02

	Targovichte
	136 806
	2 735
	50,02

	Varna
	458 392
	3 847
	119,16

	Veliko Tarnovo
	285 677
	4 684
	60,99

	Vidin
	120 192
	3 071
	39,11

	Vratsa
	212 656
	4 098
	51,89

	Yambol
	147 906
	4 209
	35,14


Al doilea nivel este cel al comunelor (obchtini), în număr de 264, în cadrul cărora fiecare oraş sau sat îşi conservă propria personalitate. Comunele sunt gestionate de un consiliu comunal ales pentru 4 ani, al cărui delegat cu puteri executive este primarul ales prin sufragiu universal. În anumite localităţi care formează o comună există un primar delegat care are în plus sarcina de a stabili relaţiile dintre municipalitate şi populaţia acesteia.

Competenţele autorităţilor locale: gestionarea deşeurilor menajere, dezvoltarea urbană şi întreţinerea spaţiilor verzi, transportul public, întreţinerea şi dezvoltarea activităţilor sportive,  turistice şi de agrement, contruirea şi întreţinerea clădirilor (şcoli, spitale comunale, instituţii sociale, centre de securitate socială, monumente culturale, istorice, arhitecturale etc.), activităţi culturale, gestionarea întreprinderilor comunale.
Comunele pot fi:

· cu mai puţin de 250 de locuitori;

· localităţi cu mai mult de 250 de locuitori în care există un primar ales pentru 4 ani ;

· arondismente – oraşele cu mai mult 100 000 de locuitori.
Forme de asociere:

· Asociaţia municipalităţilor din Regiunea Rhodope;

· Asociaţia municipalităţilor din Regiunea Sud Centrală;

· Asociaţia municipalităţilor de pe Dunăre;

Principalele oraşe sunt: Sofia (1 880 000 loc.), Plovdiv (380 000 loc.), Varna (340 000 loc.), Burgas (205 000 loc.), Ruse (184 000 loc.).

4. ESTONIA
Suprafaţa: 45 226 km2

Populaţia: 1 307 605 loc.

Densitatea: 31 loc./ km2

Estonia este un stat unitar care cuprinde un singur nivel de colectivităţi locale – comunele, compuse din comunităţi rurale (vold), în număr de 205, oraşe (linn), în număr de 42, şi regiuni (maakonnad)

Consiliul comunal (volikogu) este ales pentru 4 ani, şi este compus de un număr variabil de consilieri, în funcţie de densitatea populaţiei. Primarul un poate fi preşedintele consiliului.

Guvernul local (valitsus) constituie executivul comunal şi este compus din primar şi membri numiţi de acesta, care nu pot face parte din consiliul comunal.


Primarul (linnapea în oraşe şi vallavanem în municipalităţi rurale) este numit de către consiliul comunal pentru 4 ani.


Competenţele autorităţilor comunale sunt: bugetul comunal, învăţământul primar şi secundar, serviciile sociale, locuinţele sociale, sănătatea publică, cultura, sportul, amenajarea teritoriului, transportul public, gestionarea apei şi a deşeurilor, taxele locale.
Cele 15 regiuni administrative – maakonnad
:
	Denumirea

regiunii
	Nr. locuitori
	Suprafaţa

regiunii (km2)
	Densitatea populaţiei

(nr. loc./ km2)

	Harjumaa
	522 147
	4 333
	120,5

	Hiiumaa
	10 289
	1 023
	10,1

	Virumaa oriental
	174 809
	3 364
	52

	Järvamaa
	38 255
	2 623
	14,6

	Jõgevamaa
	37 647
	2 604
	14,5

	Läänemaa
	28 000
	2 383
	11,7

	Virumaa occidental
	66 743
	3 465
	19,3

	Pärnumaa
	89 660
	4 807
	18,7

	Põlvamaa
	31 954
	2 165
	14,8

	Raplamaa
	37 093
	2 980
	12,4

	Saaremaa
	35 356
	2 922
	12,1

	Tartumaa
	148 872
	2 993
	49,7

	Valgamaa
	35 059
	2 044
	17,2

	Viljandimaa
	56 854
	3 422
	16,6

	Võrumaa
	35 059
	2 305
	17,2


5. FRANŢA

Cadrul de reglementare:
· Constituţia din 1958
· Codul general al colectivităţilor teritoriale 

· Legea nr. 82-213 din 2 martie 1982 referitoare la drepturile şi libertăţile comunelor, departamentelor şi regiunilor, cu modificările ulterioare

· Legea nr. 83-8 din 7 ianuarie 1983 referitoare la repartiţia competenţelor între comune, departamente şi stat, completată de Legea nr. 83-663 din 22 iulie 1983 şi de Legea nr. 85-97 din 25 ianuarie 1985

· Legea nr. 86-16 din 6 ianuarie 1986 referitoare la organizarea regiunilor şi la modificarea dispoziţiilor legate de funcţionarea consiliilor generale, cu modificările ulterioare

· Legea nr. 92-125 din 6 februarie 1992 referitoare la administraţia teritorială a Republicii, cu modificările ulterioare

· Legea nr. 99-586 din 26 iulie 1999 referitoare la simplificarea cooperării intercomunale, cu modificările ulterioare

· Legea nr. 2002-276 din 27 februarie 2002 referitoare la democraţia de proximitate, cu modificările ulterioare

· Legea nr. 2004-809 din 13 august 2004 referitoare la libertăţile şi responsabilităţile locale, cu modificările ulterioare

Sistemul francez al administraţiei teritoriale este rezultatul a peste două secole de istorie, marcate de o organizare teritorială din ce în ce mai deconcentrată şi de un amplu proces de descentralizare. Cele trei nivele de organizare a colectivităţilor teritoriale au rezultat din lupta împotriva vechiului regim de organizare administrativă şi teritorială , bazat pe puterea aristocraţiei provinciale, din timpul Revoluţiei franceze. Ea a avut drept scop unificarea naţiunii, prin divizarea în mod raţional şi uniform a teritoriului, pentru a-l putea administra şi controla într-o logică centralizatoare, demers evidenţiat de Constituţia din 1791. Prin Decretul din 31 octombrie 1793 a fost creată comuna, ca diviziune administrativă şi, în timpul celei de a treia Republici, prin Legea din 10 august 1871, a fost recunoscut departamentului statutul juridic de colectivitate teritorială şi a fost creată comisia departamentală de descentralizare. 

În anul 1956 a fost creată „regiunea”, ca entitate teritorială aparte.

Reforma administrativă începută în anul 1982 a schimbat în profunzime organizarea teritorială, lărgind competenţele fiecărui nivel.

 In prezent, Franţa include trei nivele de organizare a colectivităţilor teritoriale:

· comunele (36 783);
· departamentele (100, din care 4 „dincolo de mări”);
· regiunile (26, din care 21 în metropolă şi 4 „dincolo de mări”, la care se adaugă şi Corsica).
Franţa are o organizare teritorială foarte complexă, pe trei nivele, iar pe nivelul departamentelor şi regiunilor se suprapun circumscripţiile administrative ale statului, ceea ce duce, uneori, aşa cum afirmă specialiştii, la o „hiperadministrare” a teritoriilor.

Peste aceste nivele se suprapun şi alte eşaloane intermediare, care nu au statut de colectivităţi teritoriale, nici competenţe generale, aşa cum sunt nivelul intercomunal, adesea considerat ca un „al patrulea” nivel, şi” ţinuturile” „ţările” ( pays).

Alte subdiviziuni administrative, precum cantoanele (4 039), circumscripţiile electorale ale arondismentelor sau zonaje diverse realizate de stat transversal (zone de reconversie, de dezvoltare, zone litorale sau de munte sau alte diferite cadre se cooperare şi acţiune locale (bazine, parcuri naţionale, masive muntoase etc.) cresc gradul de complexitate al organizării colectivităţilor teritoriale. La acestea se adaugă alte entităţi cu statut special (oraşele şi arondismentele Parisului, Lyon-ului şi Marsiliei, colectivitatea teritorială Corsica), care sporesc dificultatea de funcţionare a sistemului.

Franţa are 36 783 de comune, cea ce reprezintă 40% din totalul comunelor Uniunii Europene, un număr foarte mare care a dus la reacţia cooperării intercomunale.

În Franţa, ca şi în toate statele europene ( 91 252 de comune în ţările Uniunii Europene), comunele reprezintă pivotul organizării teritoriale. 

Specifice Franţei sunt numărul foarte mare, diversitatea acestor comune, precum şi creşterea gradului de fragmentare a comunelor.
Densitatea populaţiei comunelor este, în medie, de 98 locuitori/km2, în 2007 (faţă de 197 locuitori/km2 în Italia şi 230 locuitori/km2 în Germania).

În anii ’70 multe state europene, inclusiv Franţa, au lansat reforme administrative pentru reducerea numărului comunelor, prin fuziune. Fiecare stat a realizat schimbările necesare, ţinând cont de istoria şi cultura sa, neexistând un „model european” uniform aplicabil.

 În acest context, dezvoltarea şi cooperare intercomunală s-au impus ca un răspuns adaptat acestei realităţi. Organizarea la nivel intercomunal a fost necesară pentru a oferi mijloacele de acţiune comunelor şi pentru a răspunde aşteptărilor populaţiei. În ultimii 25 de ani, aceasta a permis evoluţia pozitivă a acestor structuri teritoriale în Franţa. 

Legea nr. 99-586 din 26 iulie 1999, referitoare la simplificarea cooperării. intercomunale (numită Legea Chevènement) a clarificat misiunile acestor „cooperative de comune” şi a avut ca efect dezvoltarea economică şi politică a acestora. Prin lege, s-au înfiinţat instituţii publice de cooperare intercomunală (EPCI), comunităţi de comune dotate cu fiscalitate proprie, care cooperează intre ele. În ianuarie 2009, Franţa avea 2 601 de grupări cu fiscalitate proprie (faţă de 2 583, în 2008), regrupând 34 164 de comune (cu 528 mai multe decât cu un an înainte), ceea ce însemna că 93,1% dintre ele erau prinse în acest sistem de cooperare. Demn de remarcat este faptul că, în anul 1999, erau doar 1 678 de grupări cu fiscalitate proprie, fiind implicate 52% din comune şi 54% din populaţia lor. 

Intercomunalităţile reprezintă astăzi realităţi şi formule foarte diverse, cu atribuţii complexe. Aceste grupări s-au suprapus structurilor de cooperare preexistente, care există în continuare, structuri fără fiscalitate proprie, precum sindicatele comunelor (SIVU), create prin Legea din 22 martie 1890, sindicatele cu vocaţie multiplă (SIVOM), create în 1959, şi sindicatele mixte, instituite în 1955. În anul 2009, există încă 15 900 de astfel de sindicate (faţă de 18 500, în anul 1999).

În Franţa există aşadar următoare structuri de cooperare intercomunală:

· fără fiscalitate proprie;
· grupări cu fiscalitate proprie.
 Grupările fără fiscalitate proprie sunt:

Sindicatele intercomunale cu vocaţie simplă (SIVU) sunt asociaţii de comune, chiar nelimitrofe, create cu scopul de a îndeplini o singură activitate de interes intercomunal, de talie redusă, referitoare la, de obicei, aducerea şi distribuirea apei, asanare, activităţi şcolare şi perişcolare.

Sindicatele intercomunale cu vocaţie multiplă (SIVOM), create prin Ordonanţa din 5 ianuarie 1959, au permis comunelor vecine să se asocieze pentru a realiza mai multe activităţi şi servicii, în principal în domeniul asanării, colectării şi tratamentului deşeurilor, tratării şi distribuirii apei, turismului etc.

Sindicatele mixte, instituite prin Decretul din 20 mai 1955, care permit asocierea comunelor cu departamentele, regiunile sau alte organisme publice, în principal în domeniile colectării şi eliminării resturilor menajere, tratării şi distribuirii apei, turismului etc.

În anul 2009 în Franţa existau 15 903 de comunităţi fără fiscalitate proprie, din care 11 373 SIVU, 1 467 SIVOM şi 3 063 sindicate mixte.

Grupări cu fiscalitate proprie sunt organisme publice de cooperare intercomunală  care sunt structurate în jurul unui proiect. Ele stabilesc impozite care le permit să funcţioneze, fie conform unui regim de fiscalitate adiţional, fie prin fiscalitate unică, opţional pentru comunităţile comunelor şi comunităţilor urbane şi obligatoriu pentru comunităţile de aglomerări. 

Comunităţile comunelor, create prin Legea din 6 februarie 1992, au înlocuit vechile districte. Ele au regrupat, fără exigenţa unui prag demografic, mai multe comune care, după aplicarea Legii din 1999, exercită competenţe obligatorii în domeniul amenajării spaţiului şi dezvoltării economice. Celelalte componente pot fi stabilite opţional de către comunele membre.

Comunităţile de aglomerări, create prin Legea din 12 iulie 1999, pentru a înlocui comunităţile oraşelor, asociază mai multe comune, aflate pe un spaţiu fără enclave, care au mai mult de 50 000 de locuitori, în jurul unui oraş de peste 15 000 de locuitori. În afara competenţelor obligatorii în domeniul dezvoltării economice, amenajării, echilibrului social al habitatului şi politicii oraşului, ele pot opta pentru alte trei competenţe suplimentare, din şase domenii: drumuri şi parcări, canalizare, apă, mediu, facilităţi culturale şi sportive, activitate socială.

Comunităţile urbane au fost create prin Legea din 31 decembrie 1966, înlocuită de Legea nr.99 din 12 iulie 1999, cu modificările ulterioare. Ele regrupează mai multe comune pe un spaţiu fără enclave, cu o populaţie de peste 500 000 locuitori. Legea din 12 iulie 1999 a întărit competenţele obligatorii ale acestor comunităţi, competenţe care sunt foarte largi (dezvoltarea şi amenajare economică, socială şi culturală, asigurarea echilibrului social al habitatului, amenajarea spaţiului, elaborarea politicii oraşului, gestionarea serviciilor de interes colectiv, protecţia mediului şi politica modului de viaţă). Aceste comunităţi sunt membre ale Asociaţiei franceze a comunităţilor urbane.

Sindicatele noilor aglomerării (SAN) au fost înfiinţate prin Legea din 13 iulie 1983 privind modificarea statutului noilor aglomerări care au înlocuit sindicatele comunitare de amenajare (SCA) a noilor oraşe. În anul 1984 au fost create nouă sindicate,   din care, o parte, ulterior, s-a transformat în comunităţi de aglomerări.

În anul 2009 în Franţa există 2 406 comunităţi de comune, 174 de comunităţi de aglomerări, cinci sindicate de noi aglomerări şi 16 comunităţi urbane. În total, există deci 2 601 de comunităţi cu fiscalitate proprie.

În prezent, iniţiativele cuprinse în proiectul de reformă administrativă vizează raţionalizarea perimetrelor, stabilirea unei noi hărţi intercomunale, conforme coeziunii teritoriale la nivel european.

Ţinuturile („les pays”) au apărut în mod informal în anii ’70 şi au fost instituţionalizate prin Legea nr. 95-115 din 4 februarie 1995 (numită şi Legea Pasqua – Hoeffel) referitoare la orientarea pentru amenajarea şi dezvoltarea teritoriului
.

Ele au fost definite ca „teritorii de proiecte”, caracterizate de coerenţă şi coeziune, pe plan geografic, cultural, economic sau social, la nivelul unui „bazin de viaţă” sau de muncă.

Legea nr. 99-533 din 25 iunie 1999, referitoare la amenajarea şi dezvoltarea durabilă a teritoriului le-a conferit dreptul de a avea un consiliu de dezvoltare care reuneşte aleşii şi reprezentanţii mediilor economice, sociale, culturale şi asociative.

În ianuarie 2008 existau 371 ţinuturi (pays), din care 345 recunoscute de autorităţile prefecturilor, acoperind 81% din teritoriul metropolitan şi 47% din populaţie. În perioada 2003 – 2005 procesul creşterii acestor „ţinuturi” (pays) a înregistrat o creştere accelerată (în anul 2003 erau 57, iar în anul 2005 numărul lor a ajuns la 315). În anul 2006 erau semnalate 315 de contracte între aceste „ţinuturi” (pays), stat, regiune şi/sau departament, unele propuneri vizând transferul activităţii lor către intercomunalităţi.

Conform legislaţiei, stabilirea competenţelor colectivităţilor teritoriale intră în atribuţiile statului.

Articolul 34 din Constituţie prevede că prin lege se stabilesc principiile fundamentale ale liberei administrări a colectivităţilor teritoriale, competenţele lor şi resursele. „Statutul regiunilor” determină competenţele „Statutului administrator”.

După 1982, conform procesului descentralizării, colectivităţilor teritoriale le-au fost conferite competenţe din ce în ce mai numeroase. Procesul descentralizării s-a realizat în două etape importante ‑ numite Actul I (1982‑1986) şi Actul al IIlea (reforma descentralizării din anul 2004).

Amploarea transferului competenţelor a sporit rolul colectivităţilor teritoriale în domenii foarte variate, precum dezvoltarea economică, infrastructura, reţelele, educaţia, formarea profesională, acţiunile sociale, sănătatea, politica de locuinţe etc. 

În domeniul social, unele legi au sporit considerabil competenţele departamentelor. Astfel, Legea din 20 iulie 2001 a creat alocaţia personalizată de autonomie (APA); Legea din 18 decembrie 2003 a descentralizat gestionarea venitului minim de inserţie (RMI) de către departamente; Legea din 11 februarie 2005 a reformat îngrijirea persoanelor cu handicap, introducând o prestaţie nouă, cea de compensare; Legea din 1 decembrie 2008, care a generalizat venitul solidarităţii active (RSA) etc.

Aceste tipuri de transferuri sectoriale au avut implicaţii importante pentru colectivităţile teritoriale. Aceste schimbări au dus la creşterea bugetelor locale
 (aproape 50% din bugetul statului).

Procesul descentralizării a consacrat clauza generală de competenţă de care beneficiază comunele, departamentele şi regiunile, care le permite să acţioneze în orice domeniu de interes local, dacă aceste competenţă nu a fost atribuită exclusiv altei colectivităţi.

Noţiunea de interes local nu are o definiţie legislativă clară, dar jurisprudenţa a interpretat-o în mod extensiv, ca acţiune de care se poate beneficia direct, conform nevoilor populaţiei, fiind neutră şi răspunzând unui interes public. Tribunalele administrative stabilesc care acţiuni răspund interesului local.

Uneori statul solicită colectivităţilor teritoriale (mai ales regiunilor şi departamentelor) realizarea unor acţiuni numite „misiuni”, prin semnarea unor contracte de proiect stat‑regiune cu scopul de a participa financiar la exercitarea competenţelor.

Articolul 72 al Constituţiei interzice unei colectivităţi teritoriale să exercite o tutelă asupra alteia, prevăzând posibilitatea de a institui o colectivitate drept „conducător (chef de file)” pentru exercitarea unor competenţe.

Absenţa tutelei unei colectivităţi asupra alteia a fost prevăzută de legile descentralizării 1982 – 1983 (mai ales prin Legea nr. 82-213 din 2 martie 1982 referitoare la drepturile şi libertăţile comunelor, departamentelor şi regiunilor – „loi Deferre”).

Faptul că o colectivitate poate deveni „conducător (chef de file)”, înseamnă, conform poziţiei Consiliului Constituţional, că ea poate organiza, nu şi determina modalităţile de acţiune comună
.

Ultimele studii au pus în evidenţă faptul că această complexitate deosebită a nivelurilor de organizare şi a competenţelor a dus la creşterea cheltuielilor publice, la suprapunerea intervenţiilor mai multor colectivităţi pe acelaşi domeniu, la întârzierea realizării unor proiecte, mai ales în domeniul social, unde se pot observa suprapuneri ale măsurilor la nivel local, ale aplicării unor politici naţionale. În acest context, s-a impus o definire clară a responsabilităţilor fiecărui actor în parte
, mai ales în cadrul „misiunilor” iniţiate de stat. 

În turism, de exemplu, statul defineşte politica naţională în domeniu, dar fiecare nivel al colectivităţilor teritoriale îşi exercită competenţele în acest domeniu. Regiunile definesc schema regională de dezvoltare turistică, condiţiile de realizare a obiectivelor, finanţarea. Ele coordonează activitatea turistică cu departamentele, în cadrul şi sub egida comitetelor regionale ale turismului (CRT).

Departamentele definesc acţiunile care le revin în domeniul turismului, în cadrul unei scheme de amenajare turistică departamentală. Ele asigură promovarea turistică a teritoriului lor şi a comunelor din zonă, conform unui plan departamental de călătorii. Comitetele departamentale de turism (CDT), create la iniţiativa consiliilor generale, au fost recunoscute prin Legea din 23 decembrie 1992 referitoare la repartiţia competenţelor în domeniul turismului.

Comunele intervin prin intermediul Birourilor de turism, care au misiunea de a promova comuna, de a oferi informaţii turiştilor şi de a-şi coordona activitatea cu comitetul departamental şi regional de turism.

Din punct de vedere financiar, s-a putut constata practica finanţării multiple, numită şi finanţare încrucişată sau cofinanţare, care permite finanţarea din partea mai multor parteneri publici, de la mai multe nivele administrative (comune, intercomunităţi, departamente, regiuni, stat şi Uniunea Europeană).

Statul a făcut adesea apel la colectivităţile teritoriale pentru a finanţa mari proiecte, precum realizarea liniilor de cale ferată de mare viteză (LGV-Est şi LGV Rhin-Rhone), prin semnarea unor contracte-proiect între stat şi regiuni şi prin cofinanţări în care au putut fi implicate orice persoane publice.

Uniunea Europeană a favorizat cofinanţările prin programele comunitare, din cadrul Fondurilor europene de dezvoltare regională (FEDER), în care este necesară implicarea statului sau a colectivităţilor teritoriale (conform principiului adiţionalităţii).

Cofinanţările pun însă probleme dificile în întocmirea dosarelor de finanţare ce produc întârzieri în programarea şi realizare proiectelor. Totuşi, ele s-au impus ca metode eficiente de realizare a unor mari proiecte.

Cele 22 de regiuni
 ale Franţei metropolitane sunt:

	Denumire
	Reşedinţă
	Populaţie
	Suprafaţă (km²)
	Densitate

(loc./km²)

	Alsace
	Strasbourg
	1 847 604 (2006)
	8 280
	223

	Aquitaine
	Bordeaux
	3 119 778 (2006)
	41 309
	76

	Auvergne
	Clermont-Ferrand
	1 335 938 (2006)
	26 013
	51

	Bourgogne
	Dijon
	1 628 837 (2006)
	31 582
	52

	Bretagne
	Rennes
	3 103 000 (2007)
	27 208
	114

	Centre
	Orléans
	2 505 000 (2006)
	39 151
	64

	Champagne-Ardenne
	Châlons-en-Champagne
	1 339 000 (2006)
	25 606
	52

	Corse
	Ajaccio
	294 118 (2006)
	8 680
	34

	Franche-Comté
	Besançon
	1 151 000 (2007)
	16 202
	71

	Île-de-France
	Paris
	11 694 000 (2008)
	12 011
	974

	Languedoc-Roussillon
	Montpellier
	2 548 000 (2007)
	27 376
	93

	Limousin
	Limoges
	730 920 (2006)
	16 942
	43

	Lorraine
	Metz
	2 343 000 (2007)
	23 547
	100

	Midi-Pyrénées
	Toulouse
	2 776 822 (2006)
	45 348
	61

	Nord-Pas-de-Calais
	Lille
	4 048 000 (2007)
	12 414
	326

	Basse-Normandie
	Caen
	1 456 793 (2006)
	17 568
	83

	Haute-Normandie
	Rouen
	1 860 234 (2006)
	12 317
	151

	Pays de la Loire
	Nantes
	3 553 353 (2009)
	32 082
	111

	Picardie
	Amiens
	1 886 000 (2006)
	19 399
	97

	Poitou-Charentes
	Poitiers
	1 743 000 (2008)
	25 810
	68

	Provence-Alpes-Côte d'Azur
	Marseille
	4 896 850 (2006)
	31 400
	156

	Rhône-Alpes
	Lyon
	6 021 293 (2006)
	43 698
	138


Mărimea regiunilor variază: şase regiuni au sub un milion de locuitori, nouă regiuni au între un milion şi două milioane de locuitori, şapte regiuni au între două şi patru milioane de locuitori, iar patru regiuni au peste patru milioane de locuitori.

Din anul 1991, insula Corsica are un statut special, care conferă colectivităţii drepturi mai extinse decât în cazul unei regiuni, în sensul strict, şi o organizare aparte (consiliul executiv şi Adunarea Corsicii).

Actualul decupaj regional este amplu dezbătut, Comitetul pentru reforma colectivităţilor locale, condus de Edouard Balladur, propunând, la 5 martie 2009, reducerea lor de la 22 la 15. Astfel, competenţele departamentelor şi ale regiunilor vor fi redefinite.

Departamentul este o circumscripţie administrativă şi o colectivitate locală descentralizată.

Conform ultimului recensământ, din 1999, populaţia medie a unui departament este de 511 012 locuitori, iar suprafaţa medie este de 5 985 km2.

21 de departamente au sub 250 000 de locuitori

28 de departamente au între 250 000 – 499 000 de locuitori

30 de departamente au între 500 000 – 1 milion de locuitori

21 de departamente au peste 1 milion de locuitori

Arondismentele sunt subdiviziuni teritoriale ale departamentelor, la rândul lor divizate în cantoane şi comune. Ele nu au statut de persoană juridică de drept public.

.

În prezent, în Franţa se poate observa o puternică fragmentare a comunelor: 32 000 comune au sub 2 000 de locuitori şi doar 103 comune au peste 50 000 locuitori, 20 000 comune au între 0 – 499 locuitori şi 11 000 comune au între 500 – 1 000 locuitori.

Comunele mici nu au resurse financiare suficiente şi cooperează pentru crearea infrastructurilor şi serviciilor necesare. 

Se pot distinge două tipuri de cooperare între comune: cele cu intensitate mică, fără finanţare proprie, care vizează oferirea unor servicii către populaţie şi cele cu modalităţi proprii de finanţare şi competenţe transferate.

În anul 2008, cele 2 583 de forme de cooperare grupau 33 663 de comune, din cele peste 36 000 franceze. În anul 2009, un număr de 34 164 comune s-au reorganizat în 2 601 grupări cu fiscalitate proprie: 16 comunităţi urbane, cu peste 500 000 locuitori, 174 comunităţi de aglomerări cu mai puţin de 500 000 locuitori, 2 406 comunităţi de comune (fără nivel minim al populaţiei), 5 sindicate de aglomerări noi, „ţinuturi”, sindicate de comune SIVU şi SIVOM. 93% din comunele Franţei aparţin unor grupuri cu fiscalitate proprie.

Statul a încurajat dezvoltarea structurilor intercomunale, prin introducerea unor măsuri de acordare de subvenţii pentru cei care cooperează.

Consiliile municipale şi prefectul pot propune crearea unei structuri intercomunale.

Totuşi, în Franţa există un număr mare de comune, departamente, forme intercomunale (ce corespund NUTS3) şi de regiuni (NUTS3), ceea ce creează o anume confuzie în înţelegerea rolului şi competenţelor lor. În acest context, se poate remarca manifestarea unui conflict între menţinerea identităţii acestora şi eficacitatea lor. El a fost contrabalansat de lansarea formelor inedite de cooperare între entităţi: sindicatele şi comunităţile.

În anul 2007, conform statisticilor europene, în Franţa erau 36 783 comunităţi teritoriale de nivelul 1, 100 de nivelul 2 şi 26 entităţi teritoriale de nivelul 3.

6. GERMANIA

Cadrul de reglementare:
· Legea fundamentală (Grundgesetz 1949)

Germania este alcătuită din 16 land-uri.

Tabelul 1: Land-urile Germaniei

	Land-ul
	Capitala
land-ului
	Suprafaţa
(km2)
	Populaţia
    (x 1000)
	Densitatea populaţiei
(loc./ km2)

	Baden-Württemberg
	Stuttgart 
	35.752
	10.749
	301

	Bayern
	München
	70.552
	12.520
	177

	Berlin
	-
	892
	3.416
	3.834

	Brandenburg 
	Potsdam
	29.479
	2.535
	86

	Bremen 
	Bremen 
	404
	663
	1.640

	Hamburg 
	-
	755
	1.770
	2.344

	Hessen
	Wiesbaden
	21.115
	6.072
	288

	Mecklenburg-Vorpommern
	Schwerin
	23.180
	1.679
	72

	Niedersachsen
	Hannover
	47.624
	7.971
	167

	Nordrhein-Westfalen
	Düsseldorf
	34.085
	17.996
	528

	Rheinland-Pfalz
	Mainz 
	19.853
	4.045
	204

	Saarland 
	Saarbrücken 
	2.569
	1.036
	404

	Sachsen
	Dresden 
	18.416
	4.220
	229

	Sachsen-Anhalt
	Magdeburg 
	20.446
	2.412
	118

	Schleswig-Holsein 
	Kiel 
	15.799
	2.837
	180

	Thüringen 
	Erfurt
	16.172
	2.289
	142

	Total (16)
	
	357.093
	82.217
	230


Fiecare land are propria sa legislaţie care poate diferi de la un land la altul, fără a contraveni Legii fundamentale (Constituţia federală). Landurile au parlamente proprii în care se votează legislaţia land-ului. De asemenea, land-urile au propriul guvern. Numărul şi atribuţiile miniştrilor pot fi diferite de la un land la altul.
Alături de colectivităţile locale, land-urile constituie un veritabil nivel administrativ. 
Se disting două tipuri de land:
· land-urile cu suprafaţă mare;
· oraşele-stat (Berlin, Bremen, Hamburg).
Ministerele land-ului sunt mult mai implicate în transpunerea în practică a sarcinilor administrative decât ministerele federale.

Fiecărui land îi revine sarcina de a-şi organiza în mod concret structurile administrative. Land-urile cu suprafaţă mare au o ierarhie administrativă pe trei niveluri:
· autorităţile superioare ale land-ului (ministerele land-ului);
· nivelul intermediar – diviziunile administrative intermediare numite preşedinţie regională sau guvernul districtului;
· autorităţile administrative de primă instanţă care se întâlnesc la nivelul administraţiilor localităţilor cu rol de interfaţă cu land-ul.

Anumite land-uri cu teritoriu restrâns, ca şi oraşele-stat, nu au nivel intermediar.

În oraşele-stat, administraţia statului se uneşte cu cea municipală.

În cadrul administraţiei land-ului există şi autorităţi specializate care au apărut datorită faptului că anumite sarcini au fost externalizate.
Se disting:
· Autorităţile superioare ale land-ului – nu au propriile servicii de primă instanţă şi îşi asumă sarcini administrative specifice ansamblului land-ului (de exemplu, birourile de statistică, de poliţie criminală, de pensii).
· Autorităţile specializate intermediare – se situează la nivel intermediar între ministere şi autorităţile de primă instanţă (de exemplu, direcţiile regionale de finanţare, inspectoratele şcolare regionale).
· Autorităţile specializate de primă instanţă – situate la nivel local (de exemplu, birouri pentru impozite, birourile de inspecţie a muncii, serviciile de sănătate publică, de construcţii, serviciile de cadastru. În land-urile din Est, serviciile de protecţie a mediului au statut de autorităţi specializate. 
Începând din ultimul deceniu al secolului trecut, în toate land-urile se aplică proiecte de reformă în scopul de a reduce cheltuielile şi a realiza o transparenţă sporită a structurilor administrative şi apropierii autorităţilor de cetăţean.
Principalele domenii administrative din punct de vedere al efectivelor sunt: învăţământul, instituţii publice şcolare, instituţii de învăţământ superior, poliţia, finanţele.
Unitatea de bază a colectivităţilor locale este comuna (Gemeinde)
. Statutul şi structura internă prezintă diferenţe de la un land la altul. O altă unitate, numită Kreis (district), înglobează mai multe comune. Cele două unităţi au personalitate juridică şi organe alese direct.
Metropola este asimilată unui Kreis (arondisment urban). Municipalitatea preia competenţele Kreis-ului şi cele care revin unei comune obişnuite.
Această situaţie apare pentru oraşele cu mai mult de 100.000 locuitori.

În oraşele-stat, municipalitatea îndeplineşte şi funcţiile land-ului - care se ocupă doar de teritoriul comunal.
Termenul Gemeinde se aplică marilor metropole, dar şi satelor din mediul rural. Există, totuşi, o distincţie în ceea ce priveşte statutul, competenţele şi organizarea internă, în funcţie de mărime.
Se deosebesc următoarele tipuri de comune:
· marile oraşe (Stadtkreis) – cu mai mult de 100.000 locuitori;

· oraşele medii – cu mai mult de 20.000 locuitori;
· oraşele mici sau satele din mediul rural – pentru care anumite competenţe sunt preluate de eşalonul superior (Landkreis).
În perioada 1965-1975 s-a realizat o reformă administrativă care a sporit capacitatea administrativă şi financiară a comunelor.

Unităţile numite Kreis constituie un nivel supracomunal şi grupează mai multe comune de dimensiuni diferite, nu şi marile metropole care au statut aparte. Kreis-ul reprezintă o colectivitate locală cu personalitate juridică (art. 28 alin. 2 din Legea fundamentală). Statutul Kreis-ului este prevăzut în Codul său.
Teritoriul metropolelor nu este încadrat în Kreis. Legile land-urilor le recunoaşte metropolelor statutul de oraş asimilabil cu un Kreis. Pentru a avea acest statut, un oraş trebuie să aibă mai mult de 50.000 locuitori (în Bavaria) sau mai mult de 100.000 locuitori în alte land-uri. În noile land-uri există 190 de Kreis, cu o populaţie cuprinsă între 50.000-100.000 locuitori.

După unificare, a fost întreprinsă o reformă teritorială – în regiunile din Vest – care a vizat aceste unităţi (kreis). Există 429 de districte (Kreis) care corespund nivelului NUTS3.

     Prin Legea fundamentală, land-urilor le sunt atribuite numai anumite funcţii din diverse domenii. Dacă competenţele Federaţiei într-un domeniu nu sunt expres formulate, atunci competenţa revine land-ului. În afară de administraţia proprie, administraţia land-ului se ocupă de competenţe ce revin statului – la nivelul corespunzător, cuprins între 100.000 şi 300.000 de locuitori.
Legile land-urilor stipulează reprezentarea populaţiei unei colectivităţi locale printr-un for ales. Denumirea organului reprezentativ poate diferi. Pentru comune se întâlneşte consiliu municipal (Gemeindesrat), adunare municipală reprezentativă (Gemeindevertreterversammlung), adunarea consiliului urban (Stadtverordneterversammung),  consiliu (Rat), consiliul oraşului (Stadtrat).
La nivel de Kreis funcţionează consiliul districtual (Kreistag). În Bavaria, organul ales se numeşte Bezirkstag.

Unitatea administrativă numită Amt este specifică land-urilor Schleswig-Holstein, Mecklenburg-Western Pomerania şi Bandenburg. În alte land-uri germane, s-a renunţat la această subdiviziune administrativă. Landuri precum Saxonia inferioară au unităţi administrative similare, numite Samtgemeinde, Verbandsgemeinde în Renania-Palatinat sau Verwaltungsgemeinschaft (LAU 1- unitate administrativă locală) în land-urii precum Baden-Württemberg, Bavaria, Saxonia, Saxonia-Anhalt, Thuringia.
Unitatea numită Amt, precum şi unităţile menţionate anterior sunt  subordonate districtului şi sunt împărţite în municipalităţi. Aceste unităţi (Amt) se află sub nivelul guvernării locale a districtului, dar deasupra nivelului municipal şi pot fi descrise ca fiind unităţi supra-comunale sau „confederaţii comunale”. În mod obişnuit ele sunt alcătuite din comune foarte mici, în timp ce comunele mai mari nu aparţin unui Amt (amtsfreie Gemeinden).

 Începând din ianuarie 2007, Fondurile structurale ale UE au cuprins Fondul european de dezvoltare regională (FEDR) şi Fondul social euroepan (FSE).

FEDR sprijină măsuri care vizează dezvoltarea regională, restructurarea economică, sporirea competitivităţii, finanţând cercetarea, inovarea, protecţia mediului, investiţiile în infrastructură, în scopul reducerii disparităţilor.
FSE sprijină acţiuni legate de ocuparea forţei de muncă prin perfecţionarea forţei de muncă şi adaptabilitatea întreprinderilor, promovarea egalităţii de şanse pe piaţa muncii, sprijinirea grupurilor defavorizate, promovarea parteneriatelor vizând integrarea socială.

Fondurile structurale europene sunt accesate pentru programe operaţionale specifice, care reflectă strategia de promovare a respectivei regiuni. În Germania, aceste programe sunt gestionate de fiecare land, acestea elaborând propriul program regional. Guvernul federal gestionează două programe suplimentare:
· un program federal FEDR vizând transporturile;
· un program federal al FSE.

În plus, sunt programe operaţionale care promovează proiecte ce se încadrează în obiectivul de cooperare teritorială europeană.
Toate programele operaţionale trebuie avizate de Comisia Europeană.

Obiectivul de convergenţă urmăreşte promovarea dezvoltării şi a schimbărilor structurale în regiunile care înregistrează rămâneri în urmă – regiuni cu PIB-ul/locuitor mai mic de 75% decât media în UE.

Sunt finanţate proiecte care promovează cercetarea în sectorul privat, dezvoltarea unor noi produse şi procese, cooperarea cu mediul de afaceri în scopul unui transfer eficient de cunoştinţe, promovarea investiţiilor de capital în IMM-uri, a reţelelor regionale de întreprinderi, elaborarea şi implementarea unor concepte integrate de dezvoltare în vederea creşterii adaptabilităţii infrastructurii tehnice. 
Alte programe urmăresc sporirea atractivităţii regiunilor pentru investitori printr-o dezvoltare regională durabilă, crearea de locuri de muncă noi şi caltiativ superioare pentru a înfrunta provocările de pe piaţa muncii, promovarea iniţiativelor şi reţelelor regionale de sprijin a diferitelor grupuri defavorizate.

Dintre asociaţiile colectivităţilor teritoriale din Germania, pot fi menţionate ;

-   Asociaţia districtelor germane ;
-   Asociaţia oraşelor germane ;

-   Asociaţia oraşelor şi comunelor germane.

`
    Asociaţia oraşelor şi comunelor germane reprezintă o interfaţă cu Bundestag-ul, cu guvernul german şi cu Parlamentul European. Această asociaţie reprezintă 12500 de oraşe şi comune.
Parteneriatele intercomunale reprezintă un model de succes. Parteneriatele locale oferă posibilitatea de a asigura servicii publice în mod eficient, atât în beneficiul cetăţenilor, cât şi al economiei zonei. Prin această asociere, oraşele mici şi comunele beneficiază de servicii de calitate, la preţuri rezonabile. Parteneriatele se bazează pe principiul subsidiarităţii şi reprezintă o alternativă pentru reorganizarea administraţiei publice. Aceste parteneriate permit apropierea de cetăţean.

În afara comunităţilor adminsitrative, principalele forme legale de intercomunalitate prevăzute de reglementările de la nivel de provincie sunt şi asociaţiile comunale cu scop special şi acorduri de drept public.
Diferitele forme de parteneriate intercomunale nu depăşesc, de obicei, graniţele economice, ci acordurile între autorităţile locale sunt concepute să acorde responsabilităţi în cadrul unităţii administrativ-municipale.
Asociaţiile cu scop special sunt, de exemplu, cele pentru furnizarea apei, canalizare etc.
         7. IRLANDA

          Cadrul de reglementare:
Legea privind administraţia locală (Local Government Act 2001)

Strategia privind dezvoltarea colectivităţilor locale pentru Consillile de dezvoltare ale comitatelor - Preparing the Ground - Guidelines for the Progress from Strategic Policy Committee to City and County Development Boards

Tradiţional, Republica Irlanda este împărţită în patru provincii: Connacht, Leinster, Munster şi Ulster şi în 26 de comitate (county). 
Fiecare comitat are un consiliu local. În afară de cele 26 de comitate, patru oraşe principale sunt administrate individual şi au propriul lor consiliul municipal: Dublin, Cork, Limerick şi Waterford. În plus, comitetul Dublin este împărţit în trei consilii diferite (Dun Laoghaire-Rathdown, Fingal şi South Dublin), în afară de administraţia oraşului Dublin. Cele 26 de comitate sunt următoarele:

	· Comitatul Carlow
· Comitatul Cavan 
· Comitatul Clare
· Comitatul Cork 
· Comitatul Donegal
· Comitatul Dublin
· Comitatul Kildare 
· Comitatul  Galway 
· Comitatul Kerry 
· Comitatul Kilkenny

· Comitatul Laois 
· Comitatul Laitrim 
· Comitatul Limerick 
	
	· Comitatul Longford 
· Comitatul Louth 
· Comitatul Mayo 
· Comitatul Meath 
· Comitatul Monaghan 
· Comitatul Offaly 
· Comitatul Roscommon
· Comitatul Sligo 
· Comitatul Tipperary 
· Comitatul Waterford 
· Comitatul Westmeath 
· Comitatul Wexford 
· Comitatul Wicklow 


Comitatele sunt subdiviziuni ale vechilor provincii ale Irlandei, fiind constituite din teritorii mai mici. În timp ce unele dintre ele au o existenţă foarte veche, majoritatea comitatelor au fost constituite şi s-au dezvoltat sub administraţia anglo-normanzilor şi, mai târziu, a britanicilor.
Comitatele au determinat şi organizarea activităţilor culturale şi sportive la un nivel local, aşa cum ar fi Gaelic Athletic Association, determinând apariţia unui puternic spirit competiţional şi de loialitate locală.

Definiţia strictă a ceea ce constituie cu adevărat un comitat în Irlanda a fost într-un fel umbrită de asocierea populaţiei cu comitatele corespunzătoare administrative, în special în cele unde tradiţia şi istoria îndelungată sunt puternice, precum ar fi în comitatele North Tipperary, South Tipperary, sau, mai recent, în cele trei subdiviziuni ale Comitatului Dublin, Dun Laoghaire-Rathdown, Fingal şi South Dublin.

Se disting mai multe feluri de densităţi:

•
densitatea medie sau densitatea generală a populaţiei, care exprimă raportul dintre numărul locuitorilor stabili dintr-un teritoriu şi suprafaţa teritoriului în cauză, fiind exprimată în locuitori pe km2 sau pe hectar.
•
densitatea populaţiei agricole: raportul dintre numărul locuitorilor şi terenul agricol, fie acesta din urmă total sau numai cultivat ori cultivabil;
•
densitatea urbană: raportul dintre numărul de locuitori şi suprafaţa totală sau, eventual, numai cea pe care se afla clădiri într-un oraş;
•
densitatea aşezărilor: pentru comune/sate se calculează la 100 km2 de teritoriu, iar pentru orase la 1000 km2.
După Dublin, cu o populaţie de 1,7 milioane locuitori în Greater Dublin, cele mai mari oraşe sunt Belfast (600.000 zona metropolitană), Cork (380.000 locuitori), Derry (110.000 locuitori în districtul urban Derry), Limerick (93.321 locuitori inclusiv suburbiile), Galway (71.983 ), Lisburn (71.465), Waterford (49.240 inclusiv suburbiile), Newry (27.433), Kilkenny (23.967 inclus. suburbii) şi Armagh (14.590)
.
Forme de asociere a localităţilor:
Consiliile de Dezvoltare ale Comitatelor/Judeţelor (County Development Boards)

Consiliul Judeţean de Dezvoltare Wexford este un organism similar cu cele 34 de organismele care s-au înfiinţat în toate oraşele şi comitatele de pe teritoriul Irlandei. 

Iniţial, decizia de a înfiinţa Consiliile de Dezvoltare ale Comitatelor/Judeţelor s-a născut din angajamentul Guvernului de a promova incluziunea socială şi, în special, pentru a coordona activităţile tuturor agenţiilor publice în vederea combaterii sărăciei.

Principala sarcină a Consiliilor a fost de a pregăti strategii economico- sociale şi culturale pentru dezvoltare regională. Ca exemplu, Consiliul de Dezvoltare Wexford a adoptat strategia de urmat în intervalul 2002-2012, intitulată "Modelul de dezvoltare a comitatului".

În prezent, Consiliul este concentrat pe monitorizarea progresului şi punerea în aplicare a acestei strategii. Consiliul de Dezvoltare este, de asemenea, responsabil în ceea ce priveşte revizuirea politicilor vizând transporturile, educaţia, sănătatea, infrastructura, utilităţile publice, protecţia copiilor şi elaborarea de strategii de incluziune socială
. 

7. ITALIA

Cadrul de reglementare:
· Constituţia (1947)

· Legea nr. 1102/1971 privind dezvoltarea zonelor montane

· Legea nr. 142/1990 privind zonele metropolitane

· Legea constituţională nr. 1 din 1999

· Legea regională nr.38/1999- „ Norme sul governo del territorio”- cu modificările şi completările ulterioare ( Regiunea Lazio)
· Legea constituţională nr. 3 din 18 octombrie 2001

Italia este împărţită în 20 de regiuni, din care 5 au statut special de autonomie care le conferă dreptul să transpună în practică acte normative care vizează probleme de interes local. Cele 20 de regiuni sunt alcătuite dintr-un total de 109 provincii şi cuprind 8101 comune („comuni”).

Tabelul 1: Regiunile
 

	Regiunea
	Capitala
	Suprafaţa

(km2)
	Populaţia

	Abruzzo
	L’Aquila
	10.794
	1.324.000

	Valle d’Aosta 
	Aosta
	3.263
	126.000

	Puglia
	Bari
	19.362
	4.076.000

	Basilicata
	Potenza 
	9.992
	591.000

	Calabria 
	Catanzaro 
	15.080
	2.007.000

	Campania 
	Napoli
	13.595
	5.811.000

	Emilia-Romagna
	Bologna 
	22.124
	4.276.000

	Friuli-Venezia Giulia
	Trieste 
	7.855
	1.222.000

	Lazio 
	Roma 
	17.207
	5.561.000

	Liguria
	Genoa 
	5.421
	1.610.000

	Lombardia 
	Milano
	23.861
	9.642.000

	Marche 
	Ancona 
	9.694
	1.553.000

	Molise 
	Campobasso
	4.438 
	320.000

	Piemonte
	Torino 
	25.399 
	4.401.000

	Sardinia 
	Cagliari
	24.090
	1.666.000

	Sicilia 
	Palermo 
	25.708
	5.030.000

	Toscana 
	Florenţa 
	22.997
	3.677.000

	Trentino-Alto Adige
	Trento 
	13.607
	1.007.000

	Umbria 
	Perugia 
	8.456
	884.000

	Venezia
	Venezia
	18.391
	4.832.000


Populaţia Italiei depăşea 60 milioane de locuitori la finele anului 2008. Densitatea populaţiei este de 199,2 locuitori/km2, cu concentrare mai mare în regiunile din nord.

Tabelul 2: Oraşe şi zone metropolitane
	Nr.

crt.


	Oraşul
	Populaţia

	1.
	Roma 
	2.722.907

	2.
	Milano 
	1.294.797

	3.
	Napoli 
	963.522

	4.
	Torino 
	909.193

	5.
	Palermo 
	659.623

	6.
	Genova 
	611.556

	7.
	Bologna 
	374.561

	8.
	Florenţa
	365.744

	9.
	Bari 
	320.676

	10.
	Catania 
	296.816

	11.
	Venezia 
	270.055

	12.
	Verona 
	265.795

	13.
	Messina 
	243.315

	14.
	Padova 
	211.632

	15.
	Trieste 
	205.466

	16.
	Taranto 
	194.042

	17.
	Brescia 
	190.809

	18.
	Regiunea Calabria 
	185.602

	19.
	Prato 
	185.193

	20.
	Modena 
	181.704


Tabelul 3: Principalele zone metropolitane
	Zona metropolitană

	Populaţia

	Milano 


	7,4 milioane

	Roma 


	3,7 milioane

	Napoli 


	3,1 milioane

	Torino


	2,2 milioane


Principalele trei atribuţii care revin provinciilor sunt:

· planificare şi zonare locale;

· asigurarea serviciilor de poliţie locală şi a celor de pompieri;

· reglementări în domeniul transporturilor (înmatricularea autovehiculelor, întreţinerea drumurilor din zonă etc.).

Fiecare provincie este condusă de un preşedinte, asistat de un for legislativ – Consiliul provincial – şi de un for executiv – „Giunta provinciale”. Preşedintele şi membrii Consiliului provincial sunt aleşi. Preşedintele conduce forul executiv şi desemnează membrii acestuia – numiţi „assessori”.

Fiecare provincie are un prefect, reprezentant al guvernării centrale, care conduce prefectura ca birou teritorial al Guvernului. Chestorul conduce poliţia de stat din provincie. Există şi o forţă de poliţie a provinciei care depinde de guvernul local.

Institutul italian de statistică defineşte „zona locuită” ca un teritoriu desemnat cu o denumire proprie, pe care se află un număr de case, grupate sau nu. Se disting trei tipuri de „zone locuite”: centru locuit, nucleu locuit şi case dispersate.

Centrul locuit, definit ca un ansamblu de edificii cu zonele libere adiacente, constituie un agregat urban în interiorul unui contur perimetral.

Cadrul legal în cazul centrului locuit este constituit din:

· Legea nr. 1150/1942 – Legea urbanistică; 
· Legea nr. 10/1977 – Norme privind utilizarea terenurilor pentru construcţii
Nucleul locuit este definit ca zona locuită constituită dintr-un grup de case alăturate, cu cel puţin 5 familii, spaţiul dintre case netrebuind să depăşească 30 m.

O definiţie aparte este rezervată nucleului special montan.

Sunt clasificate ca nuclee locuite fermele agricole şi zootehnice în care locuiesc mai mult de 5 familii, mănăstirile, centre de tratament, orfelinate, internate situate în zone nelocuite împrejur, dar şi zonele locuite sezonier care au cel puţin 10 clădiri.

Italia este un stat unitar care evoluează spre un sistem administrativ puternic, marcat de colectivităţile teritoriale. Regionalismul este mai puţin accentuat decât în Spania, atribuţii importante rămânând în competenţa statului.

Legea constituţională nr. 1/1999 prevede extinderea autonomiei regiunilor.

Legea constituţională nr. 3, din 18 octombrie 2001, a introdus modificări cu privire la sistemul teritorial. Fiecare nivel de administrare teritorială este consacrat în mod constituţional.

Provinciile şi comunele au nivel inferior de autonomie faţă de regiuni, nu au autonomie legislativă, ci doar una de reglementare pentru organizarea lor internă şi exercitarea competenţelor lor.

Statutul zonelor metropolitane este stipulat în Legea nr. 142/1990. Delimitarea zonelor metropolitane se face de către regiunile interesate, la propunerea colectivităţilor locale. Repartizarea atribuţiilor între metropolă şi localităţile care alcătuiesc zona metropolitană este prevăzută în statutul de înfiinţare a zonei. În zonele montane pot fi întâlnite aşa-numitele “comunităţi montane”, stipulate de Legea nr. 1102/1971. Comunităţilor montane le sunt atribuite competenţe speciale în domeniul intervenţiei pentru dezvoltarea zonei.

Organizarea serviciilor şi statutul personalului sunt reglementate prin statutul regiunii, prin legi şi reglementări regionale.

Statul nu mai legiferează decât în domeniul organizării administrative proprii, sau al instituţiilor publice naţionale.

Cele 20 de unităţi teritoriale la nivelul regiunilor sunt stabilite prin Constituţie (art. 131).

Consiliul regional poate vota o moţiune de cenzură a cărei aprobare antrenează dizolvarea consiliului şi a executivului, urmând a fi organizate noi alegeri.

Guvernul central poate supune controlului Curţii Constituţionale o lege care ar depăşi competenţele legislative regionale.

Consiliul regional poate fi dizolvat în caz de nerespectare a Consituţiei, sau de încălcare gravă a legii.

Legea constituţională nr. 3/2001 prevede existenţa a trei tipuri de competenţe:
· competenţe exclusive ale statului;
· competenţe prevăzute de legile regionale, cu respectarea legislaţiei naţionale;
· competenţe exclusive ale regiunilor – de exemplu, amenajarea teritoriului.

Principiul subsidiarităţii este consacrat prin Constituţie. Provinciile au competenţe în domeniul amenajării teritoriului, protecţiei mediului, transporturilor etc. Comunele au competenţe în domeniul serviciilor sociale, sănătăţii, urbanismului şi zonelor industriale şi comerciale. Ele pot exercita competenţe delegate de stat sau de regiune – stare civilă, statistici, liste electorale etc. Sistemul de finanţare a provinciilor şi comunelor este unul complex. Bugetele locale sunt alimentate prin transferuri provenind de la stat şi, în mai mică măsură, de la regiuni.

Conform nomenclatorului unităţilor teritoriale statistice (NUTS) există trei niveluri:
· NUTS 1 se referă la grupul de regiuni (5);

· NUTS 2 grupează cele 20 de regiuni;
· NUTS 3 vizează cele 109 provincii.
Cele 5 grupuri de regiuni (NUTS 1) sunt: Italia de N-V, de N-E, Italia Centrală, de Sud şi insulele.

Conform Cadrului de referinţă strategic naţional 2007-2013, principalele planuri de acţiune vizează dezvoltarea socio-economică a teritoriului: sporirea productivităţii, a concurenţei şi inovaţiei pe teritoriul italian, accentul fiind pus pe promovarea concurenţei. Se urmăresc obiective precum: dezvoltarea reţelelor de cunoaştere, îmbunătăţirea standardului de viaţă, promovarea competiţiei, internaţionalizarea şi modernizarea economiei. Obiectivele includ priorităţi, cum ar fi:
· întărirea resurselor umane;

· promovarea cercetării şi inovaţiei;
· utilizarea durabilă şi eficientă a resurselor ambientale;
· promovarea cercetării şi inovaţiei;
· utilizarea durabilă şi eficientă a resurselor ambientale;
· îmbunătăţirea calităţii vieţii;
· promovarea resurselor materiale şi culturale pentru sporirea atractivităţii regiunii;
· reţelele de transport;
· asigurarea unor scheme de finanţare pentru IMM-uri;  
· sporirea atractivităţii zonelor urbane;
· atragerea de investiţii;
· buna guvernare şi dezvoltarea unor pieţe efieciente.
În scopul realizării obiectivelor, au fost elaborate 66 de programe operaţionale:
· 19 programe de convergenţă ( 7 la nivel regional şi 2 la nivel inter-regional, 10 la nivel naţional);
· 33 de programe de competitivitate regională şi ocupare a forţei de muncă (32 la nivel naţional şi 1 la nivel regional);
· 14 programe de coordonare europeană inter-regională.

După Polonia şi Spania, Italia este al treilea mare beneficiar al politicii de coeziune, fiindu-i alocate 28,8 miliarde de euro. Italia contribuie cu diferenţa până la 124,7 miliarde euro, astfel încât această sumă este destinată reducerii disparităţilor dintre regiuni.

Regiunile Calabria, Puglia, Campania, Sicilia şi Basilicata sunt primele beneficiare ale politicii de coeziune.

Proiectele de coeziune vizează:
· îmbunătăţirea resurselor umane;
· promovarea cercetării şi inovării;
· utilizarea raţională a resurselor;
· incluziunea socială.

Dintre asociaţiile colectivităţilor locale italiene, pot fi menţionate:

· Asociaţia naţională a comunelor italiene (ANCI);

· Comitetul naţional italian al oraşelor unite ;

· Conferinţa preşedinţilor Adunărilor regionale;

· Conferinţa preşedinţilor regiunilor şi provinciilor autonome;
· Uniunea naţională a comunelor şi comunităţilor montane;

· Uniunea naţională a provinciilor italiene.
Asociaţia naţională a comunelor italiene (ANCI) are o activitate de peste 100 de ani. La această asociaţie sunt afiliate circa 7.000 comune, reprezentând aproape 90% din populaţie, asociaţia fiind martoră la schimbările socio-economice, politice şi culturale din ţară, contribuind la elemente noi în lumea autonomiei locale, înţelegând faptul că reprezentarea comunelor înseamnă conştientizarea nevoilor cetăţenilor.

Statutul asociaţiei prevede că ANCI nu are scop lucrativ. Asociaţia poate adera la diferite asociaţii şi organisme internaţionale care au obiective comune. ANCI constituie un sistem de reprezentare a comunelor, oraşe metropolitane şi instituţii comunale. În asociaţie îşi găsesc reprezentare principii fundamentale, expresie a adunărilor alese pe plan local.

Reprezentarea comunelor şi a oraşelor metropolitane este făcută faţă de instituţii şi organisme internaţionale, de Uniunea Europeană, de Comitetul regiunilor, Parlament, Guvern, regiuni, administraţia publică.

Asociaţia naţională a micilor comune italiene a fost înfiinţată ca urmare a propunerii formulate la Adunarea primarilor – care a avut loc la Bari pe 16.11.1999 – şi reuneşte comune cu mai puţin de 5.000 de locuitori. Pot adera asociaţii ad-hoc regionale şi provinciale.

Asociaţia apără interesele micilor comune şi desfăşoară activităţi în vederea promovării şi apărării autonomiei şi resurselor locale, afirmării intereselor agenţiilor locale,  creării de noi locuri de muncă, promovării cooperării pentru dezvoltare economică şi socială, competitivitate, a parteneriatului cu agenţi publici sau privaţi.
9. LETONIA
Suprafaţa : 64 589 km2

Populaţia : 2 245 423 loc. 

Densitatea : 35 loc./ km2

Baza legală : Legea privind dezvoltarea regională din 23 apr. 2002

Letonia este împărţită în 4 regiuni istorice care au şi valoare administrativă secundară. De asemenea este împărţită în 26 de raioane (provincia) şi 7 oraşe cu regim special (lielpilseta). Acestea sunt împărţite în oraşe (pilseta), comune (pagasts) sau comunităţi de comune (novads).

Fiecare diviziune are o sferă de influenţă pe diferite aspecte ale serviciului public.

Pilseta este în general un oraş dar poate avea ataşat şi un teritoriu rural.

Pagasts reprezintă cea mai mică subdiviziune din Letonia.

Novads este o subdiviziune care reuneşte două sau mai multe pagasti.
Letonia tocmai a trecut printr-o reformă administrativ-teritorială (decembrie 2008) prin care comunele rurale şi micile oraşe sunt regrupate după mai multe criterii: novads (în număr de 109) trebuie să conţină un teritoriu care să aibă mai mult de 4 000 de locuitori şi un oraş cu cel puţin 2 000 de locuitori care să devină centrul administrativ.

Cu noua organizare numărul de locuitori pe comună depăşeşte 19 000, spre deosebire de 4 300, după vechea organizare.

Guvernul tinde să facă să dispară progresiv aceste pagasti.


Consiliul municipal (dome) este organul executiv ai cărui membri sunt aleşi pentru patru ani prin sufragiu universal direct. Consiliul alege primarul şi comitetul care conţine şi consilieri municipali.

Comitetul pregăteşte propunerile de proiecte şi decizii pentru consiliu. 


Primarul ales de consiliu pentru un mandat de patru ani este preşedintele consiliului municipal şi al comitetului de finanţe.


Competenţele autorităţilor locale sunt : gestionarea apei şi a deşeurilor, sănătatea publică, învăţământul primar şi secundar, accesul la cultură, accesul la servicii medicale, ajutor şi locuinţe sociale, dezvoltarea economică, licenţele pentru activităţi comerciale, ordinea publică, transportul în comun, formarea continuă pentru învăţământ, protecţia copilului. 

10. LITUANIA
Suprafaţa: 65 303 km2
Populaţia: 3 565 205 loc. 

Densitatea 52,4 loc/ km2
După 1995, administraţia locală a rămas pe un singur nivel, cel al comunelor. S-au delimitat 56 de comune, dintre care 48 de districte şi 12 oraşe. La nivel de district se disting consiliile districtelor şi consiliile oraşelor . Nu există autoritate regională aleasă. Administrarea autorităţilor regionale superioare se stabileşte de către guvern, modalităţile fiind stabilite prin lege.

Consiliile colectivităţilor locale crează organe executive care sunt responsabile în faţa acestora de aplicarea legilor ca şi a deciziilor luate de guvern sau de către consiliul activităţii locale. Autonomia locală cuprinde o instituţie reprezentativ aleasă, consiliul local, instituţiile excutive , primarul sau primarul şi comitetul executiv (creat cu decizia consiliului), o instituţie de control, controlorul colectivităţii. În mai 1999 Lituania a ratificat Charta europeană a colectivităţilor locale şi s-a angajat să respecte dispoziţiile acesteia. 

La nivelul consiliului local se asigură  o autonomie a deciziei şi o reprezentare a cetăţenilor, aleşi pentru 3 ani prin reprezentare proporţională, pe bază de liste şi buletine secrete. Numărul consilierilor locali variază între 21 şi 51 în funcţie de densitatea demografică a comunei respective. Consilul local adoptă deciziile cu majoritatea membrilor prezenţi. Aceste decizii sunt superioare hotărârilor organelor executive ale colectivităţilor locale.

Odată cu consiliul local este ales şi primarul pentru un mandat de trei ani şi un vice-primar propus de primar.

Consiliul local poate stabili şi un comitet executiv ai cărui mambri provin din consiliu şi sunt aleşi la propunerea primarului. Acesta poate fi revocat în aceleaşi condiţii. În absenţa unui comitet primarul are competenţele acestuia

În Lituania există 5 regiuni istorice şi etnografice, dar care nu sunt unităţi administrative.

Apskritzs – ul este o subdiviziune teritorial administrativă. Aceste apskritzs (10 în total) sunt conduse de guvernatori numiţi de către guvern. Sarcina acestora este de a aplica legile şi constituţia în municipalităţi (este o funcţie apropiată celei de prefect).

Puterile acestora sunt destul de limitate şi au pus în lumină faptul că 10 apskritzs sunt prea numeroase pentru o ţară atât de mică ca Lituania, mai ales că două dintre ele nu aveau decât două municipalităţi. Ca urmare, s-a propus o reformă prin care cele 10 apskritzs să se împartă în patru sau cinci provincii, care să reprezinte noile unităţi administrativ teritoriale decupate după regiunile etnografice.

Lituania actuală posedă trei nivele: apskritzs, municipalităţi şi comune.

Se disting trei tipuri de municipalităţi:

- municipalităţi de district. Sunt în număr de 43 şi corespund districtelor (rajono savivaldybė) moştenite de la administraţia sovietică;

- municipalităţi de oraş (miesto savivaldybė). Acestea sunt în număr de 8, din care 6 corespund celor şase oraşe mari.

- 9 municipalităţi simple, care au fost create în 2000 prin „Actul de reformă al municipalităţii”.

Municipalităţile sunt la rândul lor divizate în 546 de seniūnijos, care este cea mai mică diviziune administrativ-teritorială şi Lituania. 

O seniūnija poate fi de asemenea o mică regiune compusă din câteva sate, o mică aglomeraţie, un oraş mediu sau o parte a unei metropole. Mărimea populaţiei depinde de situaţia geografică. Un mic număr de seniūnija formează o municipalitate.

Seniūnijos au în sarcină problemele locale de mică anvergură, precum menţinerea liniştii publice, curăţenia, statul civil, evidenţa populaţiei. Responsabil este seniorul (consilierul local).


Definiţia oraşului este aceea de aglomerare mai mare de 3 000 de locuitori, din care mai mult de 2/3 lucrează în sectoare secundare şi terţiare. Aglomerările mai mici se numesc miestelis, ceea ce se poate traduce prin sat.

Cea mai mare parte a oraşelor au fost fondate înainte de sec. al XIII-lea şi sunt de mărime redusă. Populaţia nu depăşeşte 20 000 de locuitori decât în 19 dintre ele. În jur de 66,7 % din populaţie trăieşte în oraşe iar acest procent este în creştere.
11. LUXEMBURG

Cadrul de reglementare:

· Constituţia din 17 octombrie 1868, cu revizuirile ulterioare 

· Codul Administrativ 2008

· Legea din 21 mai 1999 referitoare la amenajarea teritoriului, cu modificările ulterioare

· Legea comunală din 13 decembrie 1988, cu modificările ulterioare

· Legea din 19 iulie 2004 referitoare la amenajarea comunală şi dezvoltarea urbană, cu modificările ulterioare

· Legea din 23 februarie 2001 referitoare la sindicatele comunelor, cu modificările ulterioare 

· Legea bugetară din 22 decembrie 1987 referitoare la Fondul comunal de dotare, cu modificările ulterioare 

Constituţia stabileşte că Marele Ducat al Luxemburgului este un stat indivizibil (art. 1) şi că limitele şi reşedinţele arondismentelor judiciare sau administrative, ale cantoanelor şi comunelor nu pot fi schimbate decât conform legii
. Comunele formează colectivităţi autonome, cu bază teritorială, având personalitate juridică şi care gestionează prin organe proprii patrimoniul şi propriile interese (Capitolul IX al Constituţiei). Comuna este condusă de un consiliu comunal, ales prin vot direct de locuitorii săi. Legea comunală din 13 decembrie 1988 a stabilit diviziunile ţării, ale teritoriului comunei, atribuţiile organelor comunale, tutela lor administrativă, reglementările bugetare, formele de colaborare între comune
.

Conform legii, Marele Ducat al Luxemburgului este divizat în comune, iar acestea formează districte. 

Marele Ducat al Luxemburgului este divizat în 12 cantoane repartizate în trei districte administrative (Luxembourg, Die Kisch, Grevenmacher).

Cele trei districte au următoarele caracteristici:

• Die Kirch are suprafaţa de 1 157 km2, o populaţie de 74 863 locuitori, cu o densitate de 65 locuitori pe km2.
• Grevenmacher are o suprafaţă de 525 km2, o populaţie de 58 109 locuitori, cu o densitate de 111 locuitori pe km2.
• Luxembourg are o suprafaţă de 904 km2, o populaţie de 350 863 locuitori, cu o densitate de 388 locuitori pe km2 
.

Marele Ducat al Luxemburgului este un stat unitar, de mici dimensiuni, organizat teritorial la un singur nivel, comunele, care sunt în număr de 116.

Între comune şi district există o subdiviziune intermediară, cantonul. Fiecare district este subdivizat în 12 cantoane.

Fiecare district este administrat de un comisar, numit de Marele Duce. Comisarii supraveghează  modul în care administraţiile comunale gestionează problemele comunităţilor, activitatea sindicatelor comunelor şi a instituţiilor publice aflate sub conducerea comunelor. Competenţele comisarilor de district se extind asupra tuturor oraşelor şi comunelor districtului, cu excepţia oraşului Luxembourg, care se află sub autoritatea directă a ministrului de interne.

Cele 12 cantoane au suprafeţe între 54 – 267 km2, cu populaţii cuprinse între 4 264 şi 146 484 locuitori şi o densitate cuprinsă între 42 şi 586 locuitori/km2 
.

Oraşele Luxemburgului sunt în număr de 12 şi au o suprafaţă cuprinsă între 5,29 şi 51,46 km2, cu populaţii cuprinse între 1 671 şi 85 467 locuitori (Luxembourg). Datele sunt valabile pentru anul 2006.

Actuala reformă teritorială, iniţiată de curând de guvern, vizează realizarea unei cooperări consolidate între comune, care implică şi o viitoare fuzionare a unor comune, ce va trebui aprobată prin referendum
.  Unele comune mici au devenit neviabile pentru că nu au mijloacele necesare pentru a se dota cu infrastructura corespunzătoare. 

Încă din mai 2005 guvernul a prezentat conceptul integrativ pentru o reformă teritorială şi administrativă, capabil a asigura dezvoltarea echilibrată, competitivă şi de mare valoare socială
. În acest sens, se prevede constituirea unor comune performante, autonome, cu o masă critică de 3 000 locuitori. În prezent, două treimi din comunele din Luxembourg au 3 000 locuitori.

Aceste dezbateri asupra posibilelor hărţi viitoare ale comunelor au loc împreună cu sindicatele oraşelor şi comunelor luxemburgheze (SYVICOL). În urma acestor dezbateri publice se va declanşa reorganizarea teritorială, care a primit susţinerea majoritară a aleşilor locali. Nucleul acestei reorganizări va continua să fie comuna, iar regiunile vor dobândi un rol important, în spiritul Constituţiei. Reforma va avea un pilon administrativ, unul financiar şi unul tehnic, capabili a garanta servicii optime pentru populaţie. Planul are în vedere evitarea creării unor noi comune, a căror suprafaţă să depăşească 100 km2.

Cooperarea comunelor, sub forma sindicatelor sau în cadrul convenţiilor (mai ales referitoare la legăturile rutiere intercomunale, la folosirea cursului apelor) constituie şi va constitui un element fundamental al reformei. Planul prevede crearea unui sistem de Centre de Dezvoltare şi Atractivitate, de Parcuri Naturale în zone rurale.

În ultimele decenii, în Luxembourg au fost realizate cinci momente ale fuziunii comunelor (1920, 1997, 2004, 2005, 2009 etc.). Criteriile acestor fuziuni au fost mărimea comunelor, caracteristicile geomorfologice, legăturile rutiere şi feroviare, cooperările existente
.

În anii‚ ’80 numeroase sindicate de comune s-au constituit pentru a realiza obiective legate de construirea şi exploatarea complexelor şcolare, furnizarea apei, gestionarea deşeurilor, îngrijirea la domiciliu, spitale, case de bătrâni, sport, crearea unor zone de activitate economică. În prezent există peste 70 de sindicate ale comunelor, faţă de numai 29, câte erau în anul 1980. Legea din 2001, referitoare la sindicatele comunelor, a adaptat legislaţia la exigenţele actuale, crescând transparenţa mecanismelor de gestionare.

În ultimii ani au avut loc evoluţii rapide (mobilitatea populaţiei, noi structuri familiale, liberalizarea pieţelor de energie etc.) care cer răspunsuri noi din partea serviciilor publice locale. Comuna a rămas şi va rămâne entitatea publică cea mai aproape de cetăţeni şi va avea nevoie de noi dotări pentru a răspunde aşteptărilor acestora. 

în anul 2007, în Luxemburg erau 116 colectivităţi teritoriale de nivelul 1 şi una de nivelul 2.

12. MALTA
Suprafaţa: 316 km2

Populaţie: 402 668 loc.

Densitate: 1 274 loc/ km2
Statul maltez cuprinde şase insule: Malta (ca. 246 km²), Gozo (ca. 67 km²), Comino (ca. 3 km²), insula Filfla, cele două insule gemene St. Paul. Insula principală, Malta, este formată din cinci districte, Gozo şi Comino constituindu-se împreună într-un al şaselea
. 
Malta este ţara cu cea mai mare densitate din Europa şi a treia ţară ca densitate din lume. 94 % din populaţie locuieşte în mediul urban.
În Malta există trei regiuni care au valoare de unităţi adminstrative teritoriale şi 68 de municipalităţi. Acestea sunt conduse de un primar sau un sindic care sunt aleşi pentru 3 ani. Numărul consilierilor locali se stabileşte în funcţie de numărul de locuitori dar un poate fi mai mic de 5 sau mai mare de 30.

Municipalităţile au competenţe în ceea ce priveşte întreţinerea zonelor publice, şoselelor, gestionarea serviciilor educative, menţinerea ordinei publice, bibliotecilor.

         13. MAREA BRITANIE
        Cadrul de reglementare:

         Legea cadru generală a administraţiei publice locale în Londra şi în restul Angliei  din anul 1963,   Legea cu privire la administrarea districtului Londra (Londra Government Act
 consolidată), Legea cu privire la administraţia publică locală (Local Government Act
, modificată şi revizuită în 1985 şi 2000). 
Legea privind administraţia locală a stabilit un sistem dualist de administrare:  judete/comitate si districte, ambele rurale sau metropolitane, ultimele fiind desfiinţate în anul 1985. În general, aceste legi stabilesc limitele competenţelor administraţiei locale. Acestea conţin, de asemenea, dispoziţii în materie de organizare a autorităţilor locale, condiţiile de eligibilitate (inclusiv aspectele electorale) şi limitele de exercitare a competenţelor lor. 

Administraţia locală din Ţara Galilor este, de asemenea, reglementată de Legea privind administraţia locală în Ţara Galilor (Local Government - Wales Act 1994
 şi Local Government Act 2000). Principalele dispoziţii referitoare la Scoţia sunt cuprinse în dispoziţiile legale din 1973, 1975 şi 1994 cu privire la administraţia locală în Scoţia (Local Government - Scotland
). 

Organizarea administraţiei publice locale din Irlanda de Nord este reglementată de Legea cu privire la administraţia locală în Irlanda de Nord (Local Government Nord Ireland Act, 1972) 

Legea cu privire la administraţia locală din Scoţia din 1998 şi Legea cu privire la Ţara Galilor din acelaşi an reglementează statutul şi funcţionarea unor noi organisme de legătură între stat şi de autorităţile locale şi cu puteri legislative delegate de către Parlamentul britanic. 

Legea cu privire la administraţia locală din Irlanda de Nord din 1998 conţine noi dispoziţii referitoare la transferul de putere în Irlanda de Nord.

Din punct de vedere adminsitrativ, Anglia este împărţită în nouă regiuni. Acestea din urmă au fost înfiinţate ca urmare a hotărârii Uniunii Europene în urma Tratatului de la Maastricht. În afară de Londra puterile regiunilor sunt foarte limitate.
Regiunea Londrei este divizată în City of London şi 31 de "Burguri ale Londrei" ce sunt numite împreună Londra Mare (Greater London) şi sunt administrate de Autoritatea Londrei Mari (Authority of Greater London).

Celelalte regiuni sunt formate din comitate ce pot fi metropolitane sau ne-metropoilitane. Acestea sunt la rândul lor subdivizate în districte (ce pot fi numite oraşe, burg-uri, burg-uri regale, burguri metropolitane sau simplu districte). În unele locuri, comitatele şi districtele funcţionează împreună, ca o "autoritate unitară".

Sub nivelul districtelor funcţionează, fără o distribuţie uniformă sau care să acopere întreg teritoriul, nivelul parohiilor civile. Consiliile parohiilor civile sau consiliile oraşelor există în principiu doar pentru oraşe mici şi în mediul rural, fiind rar întâlnite în oraşele mari şi interzise în interiorul Londrei Mari.

Autorităţile locale au fost înfiinţate prin acte ale Parlamentului, cu scopul de a îndeplini anumite funcţii, servicii pentru care sunt mai bine echipate decât autorităţile centrale
.

În Regatul Unit al Marii Britanii, structura administraţiei publice locale cuprinde: comitate, districte şi parohii.

Repartizarea competenţelor este diferită în cadrul celor şase comitate metropolitane(Grand Manchester, Merseyside, West Yorkshire, South Yorkshire, Tyne and Wear, West Midlands), faţă de cele 39 de comitate non-metropolitane. În acestea din urmă, consiliile de comitat sunt responsabile de educaţie, organizarea transportului public, servicii sociale, tratarea deşeurilor, biblioteci, protecţia consumatorului, lupta împotriva incendiilor şi ordinea publică.

Consiliile de district sunt competente în materie de locuiţe, prevenirea epidemiilor, lupta împotriva poluării, emiterea autorizaţiilor de construcţie şi colectarea gunoaielor.

Funcţiile de amenajare urbană sunt repartizate între comitate şi districte şi cele două niveluri au competenţe egale în ceea ce priveşte muzeele, parcurile şi amenajările pentru divertisment.

Comitatele metropolitane dispun de competenţe mai reduse, unele fiind atribuite consiliilor districtelor metropolitane: educaţie, servicii sociale şi biblioteci.

În Anglia există şi  arii importante în care funcţionează sistemul cu două niveluri stabilit prin Local Government Act din 1972: un nivel superior format din 34 de consilii de comitat şi un nivel inferior format din 238 de consilii de district. În unele regiuni există încă un nivel, cel al parohiilor(parishes) sau ale oraşelor(town councils) responsabile cu sarcini de o importanţă redusă privind viaţa de zi cu zi(minor environmental responsabilities).

Comitatele corespund vechii diviziuni a teritoriului, populaţia lor variind de la 30000 la 2250000 de locuitori. Fiecare Comitat are un consiliu, ai cărui membri sunt aleşi din trei în trei ani. Consiliul este condus de un preşedinte(chairman) şi desfăşoară patru sesiuni pe an.

Districtele au fost la origine grupări de parohii sau de case şi în prezent sunt administrate de un Consiliul ales la fiecare trei ani, un preşedinte şi un adjunct ai Consiliului, aleşi de către consilieri, fie dintre membrii Consiliului, fie din afara acestuia.

Parohiile sunt subdiviziuni ale districtelor rurale şi reprezintă cele mai vechi şi cele mai mici colectivităţi locale. Pentru parohiile care au mai mult de 300 de locuitori este obligatorie înfiinţarea unui Consilii. În Irlanda de Nord, districtele nu sunt divizate în parohii.

Londra reprezintă o excepţie în ceea ce priveşte organizarea teritorială. Legea din 1963 a stabilit competenţe identice cu cele existente în marile comitate metropolitane, competenţe partajate între Consiliul Marii Londre(Greater London Council – GLC) şi cele 32 de cartiere din jurul Londrei(burguri). În prezent, structura organizatorică a Londrei cuprinde Consiliul Marii Londre, format din 100 de membri, 32 de consilii corespunzătoare divizării pe cartiere a Londrei şi Corporaţia oraşului. Consiliul Marii Londre are competenţe în materie de transport, poliţie.

În Scoţia şi Ţara Galilor, cele două niveluri tradiţionale, comitate şi districte au fost înlocuite în 1996 cu un nivel unic de guvernare locală: 22 de autorităţi locale în Ţara Galilor şi 32 în Scoţia. Fiecare unitate administrativ-teritorială galeză este divizată în una sau mai multe comunităţi (communities) dotate cu consilii care exercită funcţii asemănătoare cu cele ale consiliilor de parohii engleze.

Prin Legea devoluţiei din 1998, Scotland Act şi Wales Act au fost transferate competenţe vizând sănătatea, serviciile sociale, educaţia şi formarea profesională, agricultura . mediul, pescuitul , alimentaţia, sportul, etc.

Descentralizarea a fost mai însemnata pentru Scoţia, unde adunarea locală exercită puteri legislative şi executive în domeniile menţionate anterior; în Ţara Galilor, adunarea aleasă nu are decât o putere de execuţie a legilor.

În Scoţia există 9 consilieri regionali cu funcţii exercitate în aceleaşi domenii ca şi consilierii districtelor din Anglia şi Ţara Galilor. Cele 53 de districte existente sunt similare celor din Anglia şi Ţara Galilor.

Irlanda de Nord nu are autoritate regională, iar Biroul Irlandei de Nord are responsabilităţi în domeniul drumurilor publice, asigurării apei şi funcţionării sistemelor de canalizare. Există, de asemenea, 26 de consilieri de district care se ocupă cu problemele de mediu, în timp ce Biroul Nord-irlandez rezolvă problemele legate de educaţie, instituţii publice de cultură şi servicii publice.
În unele zone din Anglia şi Ţara Galilor, prin crearea şi punerea în aplicare a sistemului autorităţilor unice s-a luat în calcul simplificarea deciziilor administrative în urma consultării, prin intermediul sondajelor a comunităţilor locale în cauză. 
Într-adevăr, sistemul "autorităţilor unice", în Anglia şi Ţara Galilor a angajat, în practică, atât competenţele de la nivelul judeţelor/comitatelor, cât şi de la nivelul districtelor. 

Prin Legea referitoare la administraţia locală, autorităţile locale din Anglia şi Ţara Galilor pot întreprinde toate acţiunile necesare pentru îmbunătăţirea bunăstării membrilor comunităţii lor şi, prin urmare, au dobândit în plus faţă de competenţelor definite de lege, o adevărată "competenţă generală" în ceea ce priveşte afacerile locale. 

În plus, pentru a consolida descentralizarea locală şi în scopul separării organelor legislative de cele executive, Legea privind comunităţile locale a stabilit în Anglia şi Ţara Galilor, crearea de structuri executive locale, care sunt responsabile pentru pregătirea şi punerea în aplicare a politicilor locale de dezvoltare şi a bugetelor locale. 

Tot în acest sens, adunările locale din Anglia şi Ţara Galilor pot opta în ce priveşte metoda de reînnoire a consilierilor, fie pentru alegerea doar o dată la patru ani, reînnoirea a jumătate din numărul acestora, la fiecare doi ani, sau pentru alegerea lor pentru o perioadă de trei ani consecutivi (în al patrulea an nu se organizeză alegeri). 

 Tendinţele actuale, în ce priveşte reforma administrativă, sunt următoarele:


- Raţionalizarea organizării adminstrativ-teritoriale (fuziuni locale şi la nivel local, în anumite zone);

 
- Stabilirea unui control de stat asupra nivelului de cheltuieli şi venituri de către autorităţile locale; 


- Transfer de putere la nivel local; 


- Concurenţa cu sectorul privat între serviciile publice locale, în cadrul unei proceduri de licitaţie (sistem obligatoriu de concurenţă). 

Începând cu anul 1998, a existat o tendinţă de creştere a procesului de descentralizare, manifestată prin:


- punerea în aplicare progresivă a structurilor executive locale; 


- facilitarea procesului de obţinere a creditării;


- crearea de comunităţi regionale în Ţara Galilor, Scoţia si Irlanda de Nord (principiul devoluţiei adminstrative).

De asemenea, fostul prim-ministru Tony Blair a lansat un pachet de reforme constituţionale pe o scară fără precedent în Regatul Unit, prin care s-a urmărit: 

- consolidarea progresivă a guvernelor locale în conformitate cu Cartea Albă "Strong Local Leadership - Servicii publice de calitate", (ianuarie 2002), inclusiv posibilitatea de a obţine credite fără garantarea  statului;

 
- restructurarea generală a sistemului de subvenţii;

 
- un program de îmbunătăţire a calităţii serviciilor publice;


- continuarea procesului de regionalizare în Anglia, care  trebuie să fie însoţit de o restructurare adminsitrativ-teritorială.
Organizarea internă a agenţiilor de stat diferă în funcţie de fiecare minister şi nu există nici o reprezentare a Guvernului central la nivel local, ca parte a unei instituţii a"prefectului", existând, totuşi o coordonare între diferitele agenţii. Cu toate acestea, serviciile externe ale ministerelor nu sunt concentrate numai în districtul Londra, sediul guvernului central (Whitehall). Agenţiile de stat subordonate Executivului au sediul în mai multe birouri locale sau regionale, în special în Scoţia şi Ţara Galilor.

În Anglia, organul de stat implicat, în principal, în relaţia cu privire la autorităţile locale este Biroul viceprim-ministrului. Această structură supervizează, de fapt, activitatea autorităţilor locale, fiind cu adevarat un organism de tutelă administrativă. Ca atare, el îşi exercită controlul strict asupra nivelului cheltuielilor locale: 

-  stabileşte în fiecare an, pentru fiecare comunitate, o parte a unui pachet de criterii,  vizând valorea teoretică a cheltuielilor (Standard de cheltuire de evaluare sau de SSA) care este necesar pentru furnizarea de servicii publice; 

-  intervine pentru a limita suma anuală de credite / împrumuturi luate de către comunităţile locale. 

Biroul viceprim-ministrului poate, de asemenea, în caz de management defectuos al comunităţii, de a proceda la punerea în aplicare a anumitor decizii sau, dacă este necesar, să numească un comisar care să-şi asume sarcinile comunităţii respective.
Şi alte ministere sunt direct preocupate de anumite competenţe acordate colectivităţilor locale, cum ar fi educaţia (Departamentul pentru Educaţie şi ocuparea forţei de muncă), serviciile sociale (Ministerul Sănătăţii), precum şi serviciile de poliţie, lupta împotriva incendiilor (Ministerul de Interne). Ele pot, în domeniile lor de expertiză, să investigheze modul de funcţionare a serviciilor publice locale. În acest scop, unele ministere au înfiinţat corpuri/organisme de control proprii.

 Densitatea populaţiei la nivelul Marii Britanii este de 253 locuitori/km2 (la nivelul anului 2008). Aglomeraţia urbană a Londrei numără aproximativ 7.350.000 de locuitori

Regiunea Sud-Est este regiunea din Marea Britanie cu cea mai mare populaţie, cu 8.1 milioane de locuitori, urmată de  aglomerarea Londrei, cu 7,4 milioane de locuitori. Peste un sfert (26 %) din populaţie are reşedinţa în regiunile Londrei şi de Sud-Est. Aceasta se întâmplă în condiţiile în care aceste două regiuni împreună acoperă mai puţin de o zecime din suprafaţă Marea Britanie. 

Regiunea Nord-Vest este cea de-a treia regiune mare cu o populaţie estimată la aproximativ 6.8 milioane de rezidenţi.

Regiunea Londrei se impune faţă de alte regiuni ale Regatului Unit, în mai multe privinţe. Are, de departe, cea mai mare densitate a populaţiei, cu o medie de 4726 de locuitori pe kilometru pătrat. Acest lucru o face de aproape de zece ori mai dens populată decât Regiunea Nord-Vest, regiunea cu cea de-a doua mare concentrare de persoane (484 pe kilometru pătrat).

Scoţia are cea mai mică densitate a populaţiei la nivelul Regatului Unit. În anul 2004, densitatea populaţiei era de 65 de persoane per kilometru pătrat. Opt din cele zece districte cu cea mai mică densitate a populaţiei din Regatul Unit sunt, de asemenea, în Scoţia. Districtul Highland, cu 8 persoane pe kilometru pătrat, este cel mai puţin populat district din Marea Britanie
.

Guvernul este responsabil pentru punerea în aplicare a mai multor programe de dezvoltare economico-socială în toate regiunile din Marea Britanie. Aceste programe sunt în sarcina comună a Biroului responsabil de autorităţile locale, a Ministerului de Comerţ şi Industrie şi a Ministerului Educaţiei şi ocupării forţei de muncă. 

Astfel, guvernul central  încurajează  dezvoltarea regiunilor şi  procesul de luare a deciziilor la nivel regional,  prin înfiinţarea Oficiilor de Dezvoltare Regională (Agenţii de dezvoltare regională - ADR) care acoperă toate regiunile din Anglia, precum şi districtul Londrei (aglomerarea urbană), în anii 1999 şi 2000. Aceste birouri sunt organisme publice non-departamental care sunt supervizate de reprezentanţi  ai mediului de afaceri, ai administraţiei publice locale, din sectorul de educaţie, sindicate şi mediul rural, ecologic şi asociaţii,  care sunt numiţi de către Ministrul de mediu, transport şi al Regiunilor. 

Rolul lor este de a promova dezvoltarea economică şi revitalizarea regiunii, de a promova investiţiile directe, atragerea de fonduri în vederea punerii în practică ă proiectelor locale, precum şi ocuparea forţei de muncă. Operaţiunile lor sunt monitorizate de către camerele / adunările regionale, compus din consilieri desemnaţi de către autorităţile locale. 

În fine, trebuie remarcat faptul că cei trei secretari de stat care se ocupă de Ţara Galilor, Scoţia şi Irlanda de Nord sunt numiţi direct de către Primul-ministru, cu scopul de a supraveghea activitatea comunităţilor locale, fiind structuri nou-create în aceste trei comunităţi la nivel regional. Aceştia pot interveni în domeniile aflate în competenţa lor, cu excepţia competenţelor regionale speciale care au fost transferate Parlamentului Scoţian, Adunării Naţionale din Ţara Galilor, Adunării semi-autonome din Irlanda de Nord. 

Ca parte a unui proces de descentralizare început în urmă cu peste patruzeci de ani, peisajul instituţional local din Regatul Unit este în evoluţie continuă. 

Principiul-cheie tradiţional al sistemului administraţiei locale este că poziţia dominantă exercitată într-o manieră colegială şi voluntară de către un consiliul ales şi în mod particular de către comisiile sale. Acest sistem a devenit însă inapt pentru rezolvarea problemelor complexe ale administraţiei moderne.

Pentru a remedia acest fapt au fost avansate mai multe opţiuni, care au ca punct comun ideea unei anumite separări a puterilor sau o separare a rolurilor – funcţia deliberativă a consiliului de cea executivă.

O opţiune viabilă este de a se alege direct primarul, alta ar fi de a se crea un cabinet având în fruntea sa un şef ales de consiliu( cea mai mare parte a autorităţilor locale din Anglia par să tindă către acest model).

Cele mai multe tendinţe sunt de a găsi o soluţie optimă între dimensiunea colectivităţilor locale - mici (mai aproape de oameni) sau mai mari (capacitatea de a asigura servicii de management pentru public), legături socio-economice omogene (la nivel de comunitate) sau mixte (redistribuire financiară), precum şi numărul de niveluri de guvernare - unitar de 2 - 3 nivele (uneori adecvate, dar complexe şi conflictuale la nivel decizional).
14. OLANDA 

Cadrul de reglementare


          Constituţia din anul 1814 a pus bazele organizării administrative-teritoriale ale căror limite sunt în continuare, cele mai multe dintre fostele "Provincii Unite" formate în anul 1795. 

Organizarea administrativ-teritorială este consacrată în articolele 123 - 126 din Constituţie
.  

           Olanda este împărţită în 12 provincii administrative
,  fiecare conduse de un guvernator care este numit Commissaris van de Koningin (Comisar al Reginei), cu excepţia provinciei Limburg în care este numit comisar Gouverneur (guvernator). Toate provinciile sunt împărţite în municipii (gemeenten), 458 în total (de la 1 ianuarie 2006). Statul olandez este, de asemenea, divizat în 27 districte de apă (de la 1 ianuarie 2005), guvernate de un consiliu pentru apă (waterschap sau hoogheemraadschap), fiecare având autoritate în materie de management al apei. Crearea districtelor de apă precede formarea naţiunii în sine, primul fiind înfiinţat în anul 1196. În fapt, districtele de apă reprezintă una dintre cele mai vechi entităţi democratice din lume.

          Municipiile au adunări deliberative, respectiv Consilii (gemeenteraad), alese prin vot pentru patru ani, pe principiul reprezentării proporţionale. Puterea executivă aparţine primarului (burgemeester) şi Colegiului consilierilor (wethouder). 

Consilierii sunt aleşi de către Adunarea deliberativă şi răspund colectiv şi individual pentru deciziile luate. Primarul prezidează şedinţele Consiliului şi ale Colegiului consilierilor şi este numit pentru un mandat de şase ani de către Regină la propunerea reprezentantului său în provincie (van de Commissaris Konongin) dintre persoanele selectate de un comitet comunal. 

În provincii, adunările deliberative, numite "state-provincial" (provinciale staten) sunt ales pentru un mandat de patru ani prin vot universal, direct în cadrul sistemului reprezentării proporţionale. Puterea executivă este împărţită între, pe de o parte, "deputaţii de stat" (staten gedeputeerde), care constituie Comitetul permanent şi, pe de altă parte, de către Comisarul Reginei, numit de către Regină, după consultarea Adunării deliberative. Comisarul este o persoană de importanţă naţională. Este atât reprezentant al Guvernului şi al provinciei, cât şi preşedintele executiv al adunării deliberative. El este responsabil, de asemenea, de controlul administrativ al municipalităţilor. 

Statul controlează provinciile şi acestea controlează la rândul lor comunele.  Actele administrative pot fi anulate sau înlocuite în caz de greşeală administrativă, dar în practică aceste acţiuni sunt destul de rare. 

De asemenea, există un control bugetar, iar comunele/municipalităţile aflate în dificultate pot fi puse sub tutelă administrativă. 

Parlamentul are puterea de a desfiinţa provincii şi municipalităţi şi de a crea altele noi. Colectivităţile locale joacă un rol în poziţia iniţială de stat, din cauza relaţiei între ele, pe de o parte, şi cu statul, pe de altă parte. Ele sunt supuse unui proces de adaptare, astfel cum rezultă din fuziunea lor, în cazul în care acestea au fost supuse şi conform legii din 1994 prin care se stabilesc noi oraşe-provincii.

Reforma adminstrativă în ce priveşte modalitatea de numire a primarului constituie un motiv de studiu în prezent, având în vedere legătura cu autonomia municipalităţilor. 

Olanda are o populatie estimata la 16,491,852 milioane locuitori (la data de 8 martie 2009). Este a 11 –a ţară ca populaţie din Europa şi a 68-a în lume. Între anii 1900 şi 1950 populaţia aproape s-a dublat, de la 5.1 milioane locuitori la 11 milioane locuitori. Din 1950 şi până în anii 2000 populaţia a crescut de la 10 milioane locuitori la 15.9 milioane locuitori. Densitatea populatiei: 462loc/km2. Distributia populaţiei: 66% urban şi 34% rural
.

De asemenea, Olanda este a 25-cea mai dens populată ţară din lume, cu 395 locuitori pe kilometru pătrat sau 484 de oameni pe kilometru pătrat (1,254 / sq mi), dacă numai criteriul suprafaţei este luat în considerare. Este cea mai dens populată ţară din Europa, cu o populaţie de peste 1 milion de locuitori.  Randstad este cea mai mare conurbaţie situată în partea de vest a ţării şi cuprinde patru mari oraşe: Amsterdam în provincia Olanda de Nord, Rotterdam şi Haga, în provincia Olanda de Sud şi Utrecht în provincia Utrecht.

Conurbaţia Randstad are o populatie de 7 milioane de locuitori şi este a 6 mare zonă metropolitană din Europa.
Municipalităţile / oraşele au, în medie, 20 800 de locuitori. Tendinţa actuală este de a elimina localităţile cu mai puţin de 8 000-10 000 de locuitori.

.        Nou createle localităţi/municipalităţi trebuie să fie suficient de mari pentru a atinge un nivel optim de eficienţă administrativă. 

Din punct de vedere al împăţirii administrativ-teritoriale, există un sistem adminsitrativ pe două niveluri. Colectivităţile locale au o responsabilitate generală pentru dezvoltarea regională. Ele au două tipuri de competenţe: competenţe proprii şi abilităţi deţinute în comun (municipii, provincii, stat), subordonate unui co-sistem de management. 
Municipiile au competenţe importante în ceea ce priveşte asistenţă socială, servicii publice de sănătate, de dezvoltare urbană, învăţământul primar (şi, în parte, secundar şi tehnic), cultură,  poliţie, furnizarea de gaze naturale, apă şi canalizare, a deşeurilor, de transport urban, educaţie, cultură, sport şi agrement. 

Asigurarea de locuinţe şi servicii sociale este partajată între municipii şi provincii. Astfel, municipalităţile sunt responsabile de acordarea prestaţiilor de şomaj, ocuparea forţei de muncă, de servicii, asistenţă pentru persoanele aflate în dificultate, integrarea persoanelor cu handicap, în timp ce provinciile se ocupă cu construcţia de case.

Municipalităţile pot fi grupate într-un fel de inter-uniune (pregewesten)  creată printr-un act legislativ din 1950 ajungând, în prezent, la numărul de aproximativ 1 500. Districtul urban Eindhoven şi cel din Rijnmond sunt guvernate de anumite texte speciale. 

Provinciile sunt principalele organisme care au rolul punerii în practică a legislaţiei naţionale. Ele asigură menţinerea ordinii publice, construcţia de drumuri, spaţii verzi şi de locuinţe şi servicii sociale, în parteneriat municipalităţile  

Companiile publice locale sunt supuse regulilor de drept privat. Ele, cel mai adesea, iau forma societăţilor cu răspundere limitată. Capitalul acestora poate consta din contribuţia autorităţilor locale (municipalităţi şi / sau provincii), de stat şi de companii private (companii cu dezvoltarea regională), şi, rareori, cu contribuţia locală unor persoane fizice. Aria lor de acoperire cuprinde, în principal, activităţlei urbane de distribuţie a gazelor, a apei şi a energiei electrice, serviciile de transport public, lupta împotriva incendiilor.

15. POLONIA

Cadrul de reglementare:
· Constituţia 

· Legea din 1998 referitoare la modificarea competenţelor organelor administraţiei, cu modificările ulterioare 

Polonia are o suprafaţă de 312 700 km2 şi o populaţie de peste 38 milioane locuitori.

În Constituţia Poloniei se precizează că ansamblul locuitorilor unui teritoriu care constituie o unitate a diviziunii teritoriale reprezintă o colectivitate teritorială (art. 16). Colectivităţile teritoriale participă la exercitarea puterii publice şi îndeplinesc, în nume propriu şi sub responsabilitate proprie, o parte importantă a misiunilor publice care le revin, conform legii.

Autorităţile colectivităţilor teritoriale şi cele ale administraţiei guvernamentale elaborează texte de lege în domeniile de activitate ce le revin, conform competenţelor lor. În articolul 163 al Legii fundamentale se menţionează că aceste colectivităţi teritoriale îndeplinesc unele misiuni publice care nu sunt precizate în Constituţie, întrucât singura colectivitate care funcţionează, conform Constituţiei, este comuna, colectivitatea teritorială de bază. Celelalte colectivităţi teritoriale (locale sau regionale) sunt definite prin lege. În articolul 165 Constituţia precizează că acestea au personalitate juridică şi au drept de proprietate şi patrimonial. Autonomia lor este protejată juridic. Misiunile colectivităţilor teritoriale sunt legate de satisfacerea nevoilor populaţiei. Instanţele administrative rezolvă conflictele de competenţe între autorităţile locale şi cele guvernamentale (art. 166). Art. 167 se referă la autonomia financiară a colectivităţilor teritoriale, precizând că resursele proprii au ca sursă taxe şi impozite, ale căror nivele sunt stabilite de autorităţile teritoriale. Exercitarea competenţelor locale se face sub controlul statului, de către preşedintele Consiliului de Miniştri, de către prefecţi (voïvodes) ca şi de către Curtea de conturi regională.

În articolul 172 se menţionează că aceste colectivităţi teritoriale se pot asocia şi pot adera la asociaţii internaţionale locale şi regionale.

Procesul descentralizării iniţiat în Polonia încă din 1990 a cuprins asigurarea autonomiei locale şi realizarea unei reforme profunde a organizării teritoriale. Obiectivul esenţial era îndeplinirea exigenţelor Chartei Autonomiei Locale a Consiliului Europei, semnată de Polonia în 1994, dar şi a dreptului comunitar, în perspectiva aderării Poloniei la Uniunea Europeană. Conform principiului subsidiarităţii, reforma a vizat acordarea competenţelor necesare colectivităţilor locale, astfel încât să se răspundă în mod eficient nevoilor cetăţenilor şi să poată fi accesate fondurile europene.

Reforma administrativ-teritorială în Polonia a început în anul 1999 şi a avut ca rezultat dezvoltarea politicii regionale. Reforma din 1999 a stabilit un sistem al administraţiei pe trei nivele: comune (gmina), districte (powiaty) şi regiuni (voievodate).

 În acest proces au existat, iniţial,  numeroase dificultăţi, determinate de lipsa unei strategii de dezvoltare regională, a unor proceduri financiare adecvate şi a unei capacităţi de cofinanţare adecvate 
.

Reforma, care a intrat în vigoare de la 1 ianuarie 1999, a delimitat 16 noi regiuni care corespundeau metodologiei comunitare, fiind regiuni de nivel politic (NUTS II). În acest context, pentru ca politica regională să poată fi realizată în mod armonios, se impunea definirea nivelului administrativ (NUTS III). În acelaşi timp, era necesară şi stabilirea instrumentelor financiare de intervenţie şi de evaluare regională.

În anul 2000, Raportul Comisiei Europene menţiona că autorităţile autonome provinciale (voievodatele) şi arondismentele (powiats), nou apărute, au devenit operaţionale. În luna iunie 2000, a fost adoptat un clasament NUTS provizoriu, printr‑o ordonanţă a guvernului. A fost astfel instituită o structură ierarhică, pe nivele:  2 489 comune (gminas), pentru NUTS 5; 373 arondismente, districte (powiaty), pentru NUTS 4; 44 grupări de arondismentele (powiaty), pentru NUTS 3; 16 provincii (województwo-voievodate) pentru NUTS 2. În anul 2002, Comisia Europeană a propus crearea a două noi arondismentele (powiaty) şi schimbarea limitelor administrative a două provincii (voievodate), ceea ce s-a realizat prin decret guvernamental.

Actualmente, Polonia are un sistem al administraţiei locale organizat pe 3 nivele, compus din 2.478 comune, 379 districte (powiats) şi 16 regiuni (voievodate). Fiecare eşalon are competenţe proprii şi competenţe delegate care sunt atribuite prin lege.

Comunele (gmina) sunt conduse de o adunare deliberativă şi un birou executiv, condus de un primar, numit wojł în comunele rurale, burmistrz în comunele urbane şi prezydend miasta, în oraşele de peste 100 000 locuitori.

Districtele (powiaty) sunt entităţi administrative care au în jur de 100 000 de locuitori. 

65 de oraşe poloneze cumulează funcţii ale comunelor şi ale districtelor. 
Provincia este condusă de un consiliu şi un birou executiv, condus, la rândul lui, de un preşedinte. 

Regiunile (voievodatele) sunt cele mai mari entităţi administrative şi sunt în număr de 16. Structura lor cuprinde un corp administrativ (sejmik wojwodzki) şi un corp executiv (zarzad wojwodzki), condus de un marechal. Voivodatele au suprafaţa cuprinsă între 9 412 km2 şi 35 589 km2 şi o populaţie cuprinsă între 1 000 061 şi 5 130 000 locuitori.

Populaţia principalelor capitale regionale variază între 119 000 locuitori (Zielona Gora), peste 571 000 locuitori (Poznan) şi peste 600 000 locuitori (Varşovia).

În Polonia există şi structuri specifice: oraşe autonome, cu rang de powiats, stabilite prin Ordonanţa din 7 august 1998, având statut de comune, dar beneficiind de competenţe de powiats (ele au o populaţie de 100 000 locuitori); Oraşul Varşovia are 11 comune grupate într‑un sindicat de comune, sindicat condus de un consiliu powiat, diferit de consiliul oraşului Varşovia.

Legea din 1998 a stabilit funcţiile prefectului : acela de reprezentant al guvernului, organ de supraveghere a colectivităţilor teritoriale, de organ de rang superior în procedura administrativă şi de reprezentant al Trezoreriei statului.

Competenţele comunelor sunt mai ales legate de starea civilă, ordine publică, apă, deşeuri, distribuţia energiei, transport urban, drumuri, spaţii verzi, locuinţe, sănătate, servicii sociale, educaţie, cultură, sport şi alte competenţe delegate de stat.

Departamentele au competenţe în domeniul ordinii publice, urbanismului, sănătăţii, serviciilor sociale, educaţiei, culturii, sportului.

Polonia este actualmente împărţită în 16 voievodate, subdivizate în  peste 379 powiate, 65 de municipii (miasto na prawach powiatu sau powiat grodzki) şi 2.478 de comune (gmina).
Regiunile au competenţe în special în domeniul apei, drumurilor, sănătăţii, serviciilor sociale, educaţiei, culturii şi dezvoltării economice.

În Polonia funcţionează în prezent următoarele regiuni
:

	Voiovodat
	Reşedinţă
	Supraf. km2
	Nr. Loc.
	Densit. loc/km2
	Diviziuni

	Dolnośląskie ( Silezia Inferioară)
	Wrocław
	19.947
	2.888.232
	145,3
	26 districte

169 comune

	Kujawsko-Pomorskie (voievodatul Cuiavia şi Pomerania)
	Bydgoszcz/

Toruń
	17.972
	2.068.253
	115
	23 districte

144 comune

	Lubelskie 

(voievodatul Lublin)
	Lublin
	25.122
	2.179.611
	87
	24 districte

213 comune

	Lubuskie 

(voievodatul Lubusz)
	Gorzów Wielkopolski/

Zielona Góra
	13.988
	1.009.198
	72
	14 districte

83 comune

	Łódzkie 

(voievodatul Łódź)
	Łódź
	18.219
	2.577.465
	142,5
	24 districte

177 comune

	Małopolskie (voievodatul Polonia Mică)
	Cracovia
	15.183
	3.266.187
	252,6
	22 districte

182 comune

	Mazowieckie (voievodatul Mazovia)
	Varşovia
	35.557
	5.157.729
	144,3
	42 districte 

314 comune

	Opolskie 

(voievodatul Opole)
	Opole
	9.412
	1.047.407
	112
	12 districte

71 comune

	Podkarpackie (voievodatul Carpaţilor de Jos)
	Rzeszów
	17.846
	2.098.263
	117
	25 districte

159 comune

	Podlaskie (voievodatul Podlasia)
	Białystok
	20.187
	1.199.689
	60,5
	17districte

118 comune

	Pomorskie (voievodatul Pomerania)
	Gdańsk
	18.314
	2.199.043
	120
	20 districte

123 comune

	Śląskie (voievodatul Silezia)
	Katowice
	12.334
	4.685.775
	389
	36 districte

167 comune

	Świętokrzyskie (voievodatul Sfintei Cruci)
	Kielce
	11.710
	1.285.007
	110
	14 districte

52 comune

	Warmińsko-Mazurskie (voievodatul Varmia şi Mazuria)
	Olsztyn
	24.173
	1.428.601
	52
	21 districte

116 comune

	Wielkopolskie (voievodatul Polonia Mare)
	Poznań
	29 827
	3 372 417
	112
	35 districte

226 comune

	Zachodniopomorskie (voievodatul Pomerania Occidentală)
	Szczecin
	22.892
	1.694.178
	74
	24 districte

114 comune


Conform datelor statistice europene din anul 2007, în Polonia existau 2478 colectivităţi teritoriale de nivelul 1, 314 de nivelul 2 şi 16 entităţi teritoriale de nivelul 3. 

16. PORTUGALIA

Cadrul de reglementare:
· Constituţia (1976)

· Legea nr. 58/2007 prin care se aprobă Programul Naţional privind Politica de organizare a teritoriului

· Legea nr. 45/2008 referitoare la regimul juridic al asociaţiilor municipale (prin care se abrogă Legea nr. 11/2003)
· Legea nr. 46/2008 privind regimul juridic al Ariilor metropolitane Lisabona şi Porto

În conformitate cu Constituţia, subdiviziunile politice ale teritoriului portughez sunt regiunile, municipalităţile şi „parohiile civile” (freguesias).

Legea nr. 11/2003 stipula faptul că municipalităţile se pot organiza în comunităţi intermunicipale, în scopuri generale sau specifice. Zonele metropolitane pot fi de două feluri: zone metropolitane extinse şi comunităţi urbane.

Unitatea numită district este în curs de desfiinţare. Districtul este totuşi încă relevant, servind ca bază pentru o serie de diviziuni administrative.

Teritoriul portughez a fost reorganizat în conformitate cu sistemul statistic numit NUTS (nomenclatura unităţilor teritoriale statistice), prin care:
· Portugalia continentală şi arhipelagurile Azore şi Madeira corespund nivelului NUTS 1;
· Comisiile de coordonare regională  corespund nivelului NUTS 2 (în total 5+2);
· Grupurile de municipalităţi corespund nivelului NUTS 3 (28+2).

Districtul – deşi în curs de desfiinţare, din cauza descentralizării, rămâne încă diviziunea cea mai importantă, servind ca bază pentru diviziuni precum circumscripţiile electorale. În Portugalia continentală există 18 districte.

Regiunile dobândesc tot mai multă autonomie şi competenţe, chiar dacă districtele nu şi-au pierdut încă importanţa. Portugalia este împărţită în 5 regiuni, administrate de comisiile de cooperare şi dezvoltare regională. Celor 5 regiuni din Portugalia continentală li se adaugă 2 regiuni autonome, corespunzând nivelului NUTS 2 (Azore şi Madeira). Aceste 7 regiuni sunt subîmpărţite în 30 de subregiuni.

În această perioadă, statisticienii remarcă neconcordanţele între limitele geografice ale districtelor şi cele ale regiunilor.

Regiunile autonome Azore şi Madeira corespund nivelelor NUTS 2 şi NUTS 3.

Municipalităţile şi cartierele („parohii civile”) au corespuns nivelului NUTS 4 şi NUTS 5, dar această nomenclatură a fost desfiinţată şi înlocuită cu LAU(unitate administrativă locală). Astfel, municipalităţile corespund nivelului LAU 1, iar parohiile civile, nivelului LAU 2.

Există 308 municipalităţi, cunoscute sub numele de consilii. Municipalităţile poartă numele celui mai mare oraş de pe teritoriul lor, sau a celui mai important oraş istoric al său, municipalitatea fiind, în general, mult mai mare decât oraşul al cărui nume îl poartă.

Municipalitatea a fost cea mai stabilă unitate a Portugaliei. Importanţa municipalităţilor  rezultă şi din faptul că deţin puterea administrativă şi executivă locală. După înfiinţarea, în 1976, a unei administraţii locale democratice, după Revoluţia garoafelor roşii, din 25 aprilie 1974, municipalităţile portugheze au fost conduse de un for executiv – Camera municipală- şi de Adunarea municipală.

Camera municipală este alcătuită din preşedintele municipalităţii şi un număr par de consilieri, număr care depinde de populaţia municipalităţii. Consilierii sunt aleşi proporţional cu voturile primite de diferite partide sau grupuri de cetăţeni care iau parte la alegeri.

Adunarea municipală este compusă din preşedinţii tuturor parohiilor civile, plus un număr de reprezentanţi aleşi direct, care trebuie să fie cel puţin egal cu numărul preşedinţilor parohiilor civile + 1. Aceşti reprezentanţi sunt aleşi prin sistem proporţional.

Cele 308 municipalităţi sunt împărţite în 4.261 de parohii civile, fiecare condusă de o juntă a parohiei civile.

Din anul 2006, intenţia este de a crea o diviziune teritorială bazată pe asociere. Acest sistem ar asigura continuitate teritorială şi ar permite libera asociere între municipalităţi învecinate pentru a forma entităţi cu un anumit grad de autonomie faţă de guvernul central.

Zonele metropolitane extinse sunt unităţi teritoriale formate prin gruparea unor municipalităţi. Scopul lor este de a gestiona mai eficient investiţiile şi serviciile. Zonele metropolitane extinse posedă o autonomie sporită. Aceste zone trebuie să includă cel puţin 9 municipalităţi, cu cel puţin 350.000 de locuitori.

Zona metropolitană Lisabona are 18 municipalităţi încadrate în două subregiuni: Marea Lisabonă şi Pensinsula Setubal, cu o populaţie de 2 milioane locuitori în Marea Lisabonă.

Alte zone metropolitane sunt:
· Porto (14 municipalităţi), cu un total de 1,3 mil. locuitori;

· Minho (12 municipalităţi);
· Coimbra (16 municipalităţi);
· Algarve (16 municipalităţi);
· Viseu (21 municipalităţi);
Comunităţile urbane sunt tot zone metropolitane, cu mai puţin de 500.000 locuitori.

Programul naţional referitor la politica de organizare a teritoriului, aprobat prin Legea nr. 58/2007, este un instrument de gestiune teritorială la nivel naţional, prin care se stabilesc principalele opţiuni relevante pentru organizarea teritoriului naţional şi un cadru de referinţă pentru stabilirea celorlalte instrumente de gestionare a teritoriului.

Programul este un instrument cu caracter strategic, elaborat de govern, sub coordonarea Ministerului mediului, organizării teritoriale şi dezvoltării regionale.

A fost înfiinţată o comisie consultativă care include serviciile de administrare directă sau indirectă a statului, reprezentative pentru interesele publice sectoriale, dar şi a celor private, cu caracter economic, social, cultural şi ambiental.

Prevederile Programului sunt obligatorii pentru unităţile publice, nu însă şi pentru cele private.

Portugalia acordă prioritate concentrării pe un mic număr de programe operaţionale, asigură selectivitatea investiţiilor pe baza unor criterii stricte, maximizează fezabilitatea economică şi sustenabilitatea financiară, urmăreşte coeziunea şi dezvoltarea zonei şi se concentrează pe un management strategic.

Pentru perioada 2007-2013, Portugaliei i s-au alocat 21,5 miliarde euro din Fondul de coeziune. Regiunile Nord, Centru, Alentejo şi Azore sunt eligibile pentru realizarea obiectivului de convergenţă. Regiunea Algarve este eligibilă pentru sprijin financiar tranzitoriu (phasing-out).

Regiunea Madeira este vizată de obiectivul de competitivitate regională (phasing-in), în timp ce regiunea Lisabona are deja în curs de derulare elementele corespunzătoare realizării obiectivului.

Priorităţile strategice pentru asistenţă comunitară sunt:
· promovarea dezvoltării durabile;

· garantarea coeziunii sociale;
· asigurarea dezvoltării teritoriului.
Aceste priorităţi vor fi transpuse în practică prin intermediul a 14 programe operaţionale.

Legile nr. 45/2008 şi nr. 46/2008 privind regimul juridic al asociativismului municipal şi respectiv regimul juridic al ariilor metropolitane Lisabona şi Porto permit îndeplinirea Programului guvernamental de întărire a coeziunii teritoriale, de descentralizare administrativă. A fost înfiinţată Asociaţia naţională a municipalităţilor portugheze.

Noul regim juridic vine să reformeze modelul anterior, în contextul modificărilor introduse de legea finanţelor locale şi a descentralizării competenţelor.

Legea nr. 45/2008 prevede două tipuri de asociaţii:
· cele cu finalităţi multiple;
· cele cu finalităţi specificate.
Asocaţiile cu finalităţi multiple sunt comunităţile intermunicipale şi corespund uneia sau mai multor unităţi teritoriale, corespunzând NUTS 3.

Se întăreşte rolul comunităţilor intermunicipale în realizarea programelor operaţionale regionale. Aceste comunităţi asigură legătura între municipii şi serviciile administraţiei centrale.

Asociaţiile cu finalităţi specificate sunt create pentru realizarea în comun a unor obiective precise ale municipiilor care le alcătuiesc, pentru apărarea unor interese colective cu caracter sectorial, regional sau local.

Este încurajată crearea de asemenea comunităţi care să corespundă nivelului NUTS 2, cu competenţe la nivelul organizării teritoriului şi transferul unor competenţe de la nivel central, la cel regional.

Prin Legea nr. 46/2008 se creează un cadru instituţional specific ariilor metropolitane pentru a înfiinţa o autoritate efectivă la nivel metropolitan, cu competenţe şi resurse asigurate, în scopul de  a face faţă problemelor specifice acelor zone.

Asociaţiille formate din cele două arii metropolitane din Portugalia se deosebesc de celelalte asociaţii de municipii în ceea ce priveşte competenţele şi modelul instituţional.

Ariile metropolitane îşi joacă rolul la un nivel mai ridicat în ceea ce priveşte planificarea şi gestionarea teritoriului şi a strategiei de dezvoltare economică, socială şi de mediu.

Activităţile entităţilor publice de nivel metropolitan sunt planificate de zonele metropolitane.

În ceea ce priveşte modul de guvernare al zonelor metropolitane, municipiile din cadrul acestor arii dispun de o structură executivă (comisia executivă metropolitană) care permite exercitarea funcţiei executive, în acord cu criteriile stabilite de junta  metropolitană.

Legea prevede întărirea legitimităţii democratice a organelor ariei metropolitane şi responsabilizarea structurii executive în faţa organelor deliberative ale municipiilor.
17. SLOVACIA
Suprafaţa: 48 845 km2
Populaţia: 5 455 407 loc.

Densitatea populaţiei: 111 loc./ km2
Baza legală: Constituţia, Cap.IV, art. 64-71

Există 8 regiuni administrative
. Această organizare teritorial administrativă s-a realizat în anul 2001 pentru a permite accesul la fondurile structurale. 
Regiunile administrative
:

	Denumirea

Regiunii
	Nr. locuitori
	Suprafaţa

Regiunii (km2)
	Densitatea populaţiei

(nr. loc./ km2)

	BRATISLAVA
	446 819
	367,59
	1215,5

	NITRA
	85 172
	100,48
	847,7

	TRENČIN
	56 750
	81,996
	692,1

	TRNAVA
	68 292
	71,53
	955

	BANSKÁ BYSTRICA
	80 745
	103,368
	786

	ŽILINA
	86 957
	80,03
	1086,5

	KOŠICE
	234 871
	242,8
	967,3

	PREŠOV
	90 805
	70,48
	1289,8


Consiliile regionale sunt însărcinate cu problemele privind transportul , cultura, protecţia mediului, educaţie, sănătate, turism şi probleme sociale.

Există 79 de districte. Acestea sunt conduse de către un prefect de district, numit de guvern. Prefecţii de districte au competenţe în domeniile administraţiei generale, agricultură, apărare, finanţe.

Aceste districte sunt împărţite în 2887 de comune, administrate de un consiliu municipal pentru o perioadă de 4 ani.
Primarul (starosta) este ales pentru patru ani prin sufragiu universal direct. Acesta reprezintă puterea executivă. Primarul este şi preşedintele consiliului.
Competenţele consiliilor locale sunt în amenajarea teritoriului, înfiinţarea întreprinderilor, fiscalitatea locală, locuinţe, administrarea spaţiului public, economia locală, turismul, cultura, gestionarea apei şi a deşeurilor.
Capitala Slovaciei, Bratislava reprezintă o comună împărţită ea însăşi în 17 districte care au un propriu consiliu comunal. Aceste districte sunt dotate cu organe guvernamentale proprii şi sunt responsabile pentru propriul buget.

Košice, al doilea mare oraş, este împărţit în 22 de districte, dotate cu organe guvernamentale proprii.
18. SLOVENIA


Cadrul de reglementare:
Constituţia din 1991, cu revizuirile ulterioare

Legea nr. 72, din 1993 referitoare la autoguvernarea locală, cu modificările ulterioare

Legea finanţelor locale, din 1994, cu modificările ulterioare

Legea administraţiei publice, din 31 mai 2002, cu modificările ulterioare

Legea serviciilor publice, din 11 iunie 2002, cu modificările ulterioare

Constituţia Sloveniei prevede, la art. 138, autonomia administrativă a comunei şi faptul că ea poate fi creată prin lege, pe baza unui referendum local. Constituţia a stabilit că la nivelul întregului teritoriu există un singur nivel de organizare: comuna.

Procesul de descentralizare a fost iniţiat în anul 1993, prin adoptarea unor legi referitoare la organizarea comunelor. Conform decupajului teritorial, Slovenia are un singur nivel al autorităţii locale ( 58 upvrane enote) care reprezintă guvernul central la nivel local. Conform NUTS V, Slovenia are 210 comune (obcinah), din care 11 au statut de comunităţi urbane (mesta obcina).

Comuna este gestionată de un consiliu, ales pe patru ani, condus de un primar (zupan).

Statutul de comună este acordat de Parlament, pe baza unor criterii demografice, socio-economice, precum şi pe baza existenţei unei centralităţi, determinate de prezenţa unor servicii publice de nivel superior.

Reforma în vederea realizării autoguvernării în Slovenia a avut cinci componente: funcţională, teritorială, organizaţională, financiară şi legislativă
.  Legea din 1993 a înlocuit vechea organizare a Slovenie, reforma făcându-se prin consultare populară – referendum – care a aprobat noile delimitări teritoriale. Articolul 13 din Legea privind autoguvernarea locală a stabilit competenţele comunei.

Legea administraţiei publice, din anul 2002, a stabilit coordonatele dezvoltării regionale
 şi a precizat modul de organizare a municipalităţilor urbane. Revizuirea Constituţiei, din iunie 2006, a precizat şi competenţele municipalităţilor urbane (art. 141) şi a introdus noţiunea de regiune (art. 143).

Slovenia are 210 comune, din care 11 au statut urban. Şase comune au sub 1 000 locuitori; 89 comune au între 1 000 - 5 000 locuitori; 44 comune au între 5 000 - 10 000 locuitori; 51 comune au între 10 000 - 50 000 locuitori; o comună are peste 50 000 locuitori, iar 2 comune au peste 100 000 locuitori
. Comunele au în medie, 10 300 locuitori (2004). Capitala, Ljubljana este una din cele 11 comune urbane ale Sloveniei, dar cu statut special.

Competenţele comunelor cuprind domenii cum ar fi: starea civilă, urbanism, gestionarea apei, deşeuri menajere, drumuri, locuinţe, sănătate, servicii sociale, educaţie, cultură, dezvoltare economică; unele competenţe revin şi statului: centre de urgenţă, servicii primare de sănătate, prevenţie, ajutoare sociale, case de bătrâni etc.

Comunele au competenţe exclusive în domeniul învăţământului preşcolar şi al şcolilor de muzică, restul sunt de competenţe partajate.

Veniturile comunelor provin din taxe şi impozite (ale tranzacţiilor, taxe de sejur, impozit funciar, pe donaţii şi moşteniri, pe veniturile provenite din jocuri de noroc etc).

Slovenia s-a înscris în tendinţa europeană, opusă fuziunii comunelor, de revenire la formele vechi de organizare comunală. În anul 1976, Slovenia avea 54 de comune, iar în 2006 numărul acestora a ajuns la 210.

Comunele participă la numeroase forme de cooperare: Asociaţia Comunelor şi oraşelor din Slovenia, Asociaţia comunelor, Asociaţia primarilor etc. Comunele din Slovenia participă la 192 de „înfrăţiri” cu alte comunităţi teritoriale din Europa, pe diferite nivele.

În Slovenia există, de asemenea, 8 regiuni tradiţionale, dar neoficiale (Kranj, Maribor, Murska Sobota, Carintia Slovenă, Postojna, Novo Mesto, Primorska, Ravn). Nivelul regional existent a fost creat pentru a oferi servicii publice pentru o bază a populaţiei importantă (sănătate publică, dezvoltare economică, amenajarea teritoriului etc).

În anul 2007 a fost iniţiată o reformă referitoare la organizarea administrativă care prevede crearea a 14 provincii, dar reforma este încă în curs de realizare. Pentru perioada 2008 – 2009, conform strategiei de la Lisabona, se va aplica un program de simplificare administrativă care vizează simplificarea procedurilor de obţinere a unor locuri de muncă, de plată a taxelor etc. Unul din obiectivelor importante este constituirea nivelului regional descentralizat, cu organe alese, cu competenţe în amenajarea teritoriului, dezvoltarea urbană şi economică, mediu, transport, sănătate, cultură etc.

În programul operaţional 2007 – 2013 (finanţat prin fonduri europene FEDER), destinat consolidării potenţialului de dezvoltare regională, 36% din fonduri (peste 600 mil euro) sunt destinate regiunilor slab dezvoltate.

În anul 2007, conform statisticilor europene, erau 210 colectivităţi teritoriale de nivelul 1 şi o colectivitate teritorială de nivelul 2.
19. SPANIA

Cadrul de reglementare: 
· Constituţia (1978)

· Statutul de autonomie al fiecărei comunităţi 

· Legea nr. 17/1983 şi Legea nr. 6/1997 cu privire la organizarea şi funcţionarea administraţiei generale a statului   
· Legea nr. 5/1985 cu privire la regimul electoral general 
· Legea nr.7/1985 referitoare la bazele juridice ale regimului local

· Legea nr. 30/1992 referitoare la regimul juridic al administraţiilor publice

· Legea nr. 10/1998 referitoare la organizarea teritorială în comunitatea Castilla şi León
· Legea nr. 2/2001 cu privire la organizarea teritorială şi regimul urbanistic în Cantabria
· Legea organică nr. 1/2002 referitoare la dreptul de asociere

· Decretul legislativ regal nr. 2/2008 referitor la organizarea teritoriului

În Spania există l7 comunităţi autonome (NUTS 2) şi două oraşe autonome (Ceuta şi Melilla). Titlul VIII al Constituţiei stipulează organizarea teritorială în comune, provincii şi comunităţi autonome, cu competenţe în a-şi gestiona propriile interese, cu un nivel ridicat de autonomie, competenţe legislative şi financiare, administrative şi executive – în cadrul conferit de stat în Costituţie (art. 138-158) şi de fiecare Statut de autonomie. Navarra nu se constituie propriu-zis într-o comunitate autonomă, fiind, totuşi, considerată astfel conform interpretării Tribunalului Constituţional.
Fiecare comunitate autonomă este alcătuită din provincii – în total 50 de provincii (NUTS 3). Grupul de comunităţi autonome (7) este clasificat în nivelul NUTS 1.

Densitatea populaţiei în Spania este de 91,4 locuitori/km2 (2008).

Tabel 1: Populaţia în comunităţile autonome

	Comunităţi autonome

	
	Populaţia

(2008)
	%

(2008)

	Andalucia
	8.202.220
	17,77

	Cataluña
	7.364.078
	15,95

	Comunidad de Madrid
	6.271.638
	13,59

	Comunidad Valenciana
	5.0129.601
	10,90

	Galicia
	2.784.169
	6,03

	Castilla y León
	2.557.330
	5,54

	Pais Vasco (Ţara Bascilor)
	2.157.112
	4,67

	Canarias
	2.075.968
	4,50

	Castilla-La Mancha
	2.043.100
	4,43

	Región de Murcia
	2.426.109
	3,09

	Aragón 
	1.326.918
	2,87

	Extremadura 
	1.097.744
	2,38

	Principado de Asturias
	1.080.138
	2,34

	Islas Baleares
	1.082.844
	2,32

	Comunidad Foral de Navarra
	620.377
	1,34

	Cantabria
	582.138
	1,26

	La Rioja
	317.501
	0,69

	Oraşe autonome

	Ceuta 
	77.389
	0,17

	Melilla
	71.448
	0,15


Tabelul 2: Populaţia din 10 provincii
	Populaţia
	Densitatea
 (locuitori/km2)

	1. Madrid
	· 6.271.638
	1. Madrid
	· 784,45

	2. Barcelona
	· 5.416.447
	2. Barcelona
	· 700,43

	3. Valencia
	· 2.543.209
	3. Vizcaya
	· 517,10

	4. Alicante
	· 1.891.477
	4. Guipúzcoa
	· 351,05

	5. Sevilla
	· 1.875.462
	5. Alicante
	· 325,19

	6. Málaga
	· 1.563.261
	6. Santa Cruz de Tenerife
	· 313,57

	7. Murcia
	· 1.426.109
	7. Las Palmas
	· 261,03

	8. Cádiz
	· 1.220.467
	8. Valencia
	· 236,29

	9. Vizcaya
	· 1.146.421
	9. Málaga
	· 214,86

	10. La Coruña
	· 1.139.121
	10. Baleares
	· 213,97


Tabelul 3: Densitatea populaţiei în principalele oraşe
	Oraşul
	Densitatea 
(locuitori/km2)

	1. Barcelona
	15.867

	2. Bilbao
	8.559

	3. Valencia
	5.916

	4. Madrid
	5.198

	5. Sevilla
	5.029

	6. Alicante
	1.587

	7. Zaragoza
	601


Conform art. 145 din Constituţie, federaţia de comunităţi autonome este interzisă. Între 1979 şi 1983 s-au constituit comunităţile autonome, iar în 1996 s-a aprobat statutul de autonomie al enclavelor Ceuta şi Melilla.

Comunităţile autonome au o largă autonomie legislativă şi executivă, având propriile parlamente şi guverne regionale.

Ţara Bascilor, Catalonia, Galicia, Andalucia sunt aşa-numitele comunităţi „istorice”.

Comunelor li se conferă autonomia să-şi gestioneze afacerile interne, iar provinciile sunt unităţile teritoriale care duc la îndeplinire activităţile ce se referă la întregul stat.

Adunarea provincială, condusă de un preşedinte, este alcătuită dintr-un număr variabil de deputaţi, în funcţie de numărul de locuitori ai provinciei.

Deputaţii sunt aleşi prin sufragiu indirect de consilierii comunali din comunele care alcătuiesc provincia.

Comunitatea autonomă a Insulelelor Baleare cuprinde o singură provincie. Comunistatea Insulelor Canare este alcătuită din 2 provincii.

Comunele spaniole sunt în număr de 8.098. Adunarea reprezentativă a comunei este alcătuită din consilieri aleşi prin sufragiu universal şi direct. Dintre consilieri, cetăţenii aleg un primar, ca şi „echipa comunală” a organului de guvernare.

Autonomia colectivităţilor locale are un caracter mai limitat decât al comunităţilor autonome – autonomie cu caracter politic –, în timp ce la colectivităţile locale, autonomia are caracter administrativ şi doar de reglementare.

Competenţele fiecărei entităţi locale sunt prevăzute în Legea nr. 5/1985 cu privire la regimul electoral general.
Legea nr.7/1985 referitoare la bazele regimului local, stabileşte o clasificare a comunităţii locale în funcţie de criteriul de înfiinţare.

Colectivităţile locale cu caracter obligatoriu sunt comuna, provincia şi insula.

Colectivităţile a căror existenţă este facultativă sunt: colectivităţile infracomunale – cu diferite denumiri -, comarcas – entităţi care grupează mai multe comune din aceeaşi provincie – şi zonele metropolitane şi asociaţiile de comune (mancomunidades).

Legile menţionate anterior (nr. 5/1985 şi 7/1985) fac distincţie între competenţele comunelor şi cele ale provinciilor şi insulelor.

În conformitate cu principiul subsidiarităţii, comunele pot asigura servicii publice proprii şi altor administraţii teritoriale – de exemplu, educaţie, cultură, sănătate.

    La nivel regional, Spania este un stat cu nivel ridicat de descentralizare.

Modelul insituţional al comunităţilor autonome cuprinde:  
· Adunarea – cu denumire ce variază în funcţie de tradiţia locală: Junta, Consejo, Generalitat –, care este organul legislativ al comunităţii. Adunarea este aleasă prin sufragiu universal direct, cu mandat de 4 ani al deputaţilor regionali;

· Consiliul de guvernare – organul executiv al comunităţii.
Preşedintele comunităţii este ales de Adunare şi numit apoi de Rege. Preşedintele comunităţii reprezintă respectiva comunitate în faţa statului.

În Constituţie sunt stipulate competenţele exclusive ale comunităţii autonome şi cele care revin atât statului, cât şi comunităţilor autonome (art. 148).
Art. 148 1.2 acordă comunităţilor autonome competenţa de a modifica limitele comunelor situate pe teritoriul lor.

Conform art. 154 din Constituţie, un delegat numit de guvern, răspunde de coordonarea administraţiei statului pe teritoriul comunităţii autonome.
Subdelegatul guvernului dirijează efectiv unităţile administrative de pe teritoriul provinciei.

Repartizarea competenţelor între nivelurile administraţiei teritoriale (NUTS) nu se face vertical, ci orizontal (art. 137 din Constituţie).
Spre deosebire de sistemul federal, comunităţile autonome pot fi înfiinţate la momente distincte.

Se disting comunităţi cu autonomie deplină şi cele cu autonomie progresivă. Primele sunt considerate cele care au utilizat accesul la autonomie prin procedura prevăzută de art. 151 din Constituţie, ceea ce a permis includerea în Statutul de autonomie a temelor prevăzute de art. 148.
Comunităţile cu autonomie progresivă sunt cele pentru care competenţele prevăzute în art. 148 reprezintă minimul, susceptibil de a fi extins cu ocazia reformei Statutelor lor.

Pactul de autonomie, semnat în februarie 1992 de Partidul socialist spaniol şi de Partidul popular, a condus la reforma stututelor din 1998, prin care se realizează apropierea nivelului de competenţe de cele ale comunităţilor cu deplină autonomie. 
Cooperarea regională se realizează în cadrul stabilit de Fondurile structurale – Fondul european de dezvoltare regională, Fondul social european, Fondul de coeziune –, în conformitate cu orientările majore ale UE în termeni de coeziune.
Cooperarea are în vedere legătura între priorităţile UE şi Programul naţional de reforme, cu respectarea prevederilor Regulamentului nr. 1083/2006 al Consiliului UE privind Fondul european de dezvoltare regională şi Fondul de coeziune.
Cadrul de referinţă strategică naţională are un dublu scop: de document financiar şi strategic.

În cadrul politicilor regionale europene s-a conturat o „hartă” a regiunilor în funcţie de nivelul de dezvoltare atins.
În perioada 2007-2013, majoritatea regiunilor Spaniei vor îndeplini obiectivul de competitivitate şi ocupare a forţei de muncă.
Pentru perioada următoare, priorităţile sunt:

1) Obiectivul de convergenţă – urmăreşte finanţarea celor mai slab dezvoltate zone şi include fonduri (phasing-out) pentru regiuni la care PIB-ul/locuitor nu depăşeşte 75% din media PIB-ului în UE.
Programele de convergenţă vor fi folosite pentru modernizarea şi sporirea capitalului fizic şi uman, promovarea protecţiei mediului, schimbul de experienţe pozitive în termeni de guvernare.

2) Obiectivul de competitivitate regională şi de ocupare a forţei de muncă – această prioritate este rezervată zonelor neincluse în obiectivul de convergenţă, atât timp cât încă manifestă nevoi care rezultă din restructurarea economică şi socială. Această prioritate include finanţarea (phasing-in) regiunilor care nu mai sunt în cadrul obiectivului, ca urmare a propriei dezvoltări, cu alte cuvinte, regiuni cu PIB-ul/locuitor care depăşeşte 75% din media în UE. Intervenţiile se vor limita la un număr mic de priorităţi strategice.
3) Cooperare europeană şi teritorială – această prioritate va fi implementată prin programe transnaţionale şi va aborda probleme specifice care apar ca urmare a edificării unei economii integrate pe teritoriul european.
Ca urmare a procesului de negociere, a fost stabilită o perioadă de tranziţie pentru ca regiunile să iasă gradual din Fondul de coeziune.

Fiecare din obiectivele menţionate este îndeplinit de anumite regiuni, după cum urmează:
· Obiectivul de convergenţă: Andalucia, Castilla-La Mancha, Extramadura, Galicia;
· Regiuni pasing-out: Asturias, Murcia, Ceuta;
· Regiuni phasing-in: Melilla, Valencia, Castilla y León, Insulele Canare;
· Obiectivul de competitivitate şi ocupare a forţei de muncă: Cantabria, Aragón, insulele Baleare, Catalonia, Ţara Bascilor, Navarra şi Rioja.
Vor fi implementate 45 programe operaţionale, din care 23 primesc finanţare prin FEDR şi 22 prin FSE. În perioada 2007-2013, Spaniei îi sunt alocate 35,21 miliarde euro.
În Spania, asociaţiile colectivităţilor teritoriale sunt :

-   Asociaţia municipalit[ăţilor basce ;
-   Asociaţia municipalităţilor din Principatul Asturias ;
-   Federaţia municipalităţilor din Aragon ;

-   Federaţia municipalităţilor din Catalonia ;

-   Federaţia spaniolă a comunelor şi provinciilor ;

-   Asociaţia catalană a municipalităţilor şi districtelor.
  Constituţia spaniolă garantează autonomia comunelor în gestionarea problemelor de interes, stipulând că au personalitate juridică (art. 137 şi 140), fără a face referire expresă la asociaţiile de comune şi municipii, neexistând, în consecinţă, un model anume. Se menţionează însă că se pot crea grupări de comune, respectiv municipii (art. 141.3), diferite de provincii (art. 42 şi 43 din Legea 7/1985 cu privire la bazele regimului local).
Carta europeană a autonomiei locale (1985) prevede în art. 10 că entităţile locale au dreptul să coopereze şi să se asocieze cu alte entităţi locale pentru atingerea obiectivelor comune. 
Legislaţia spaniolă recunoaşte comunelor dreptul de a se asocia pentru a forma asociaţii de drept public sau privat.

Mancomunidad este forma tipică, prevăzută de art. 44 din Legea 7/1985 de asociere a municipiilor pentru îndeplinirea unor obiective determinate, în limita competenţelor lor. Asociaţia are personalitate juridică şi are propriul statut prin care se stabilesc teritoriul, competenţele, organele reprezentative.
În Spania, dintr-un total de mai mult de 8.100 de comune (municipios), circa 1.000 au mai puţin de 100 de locuitori şi circa jumătate au mai puţin de 1.000 locuitori, iar 188 de localităţi au mai puţin de 5.000 de locuitori.
S-au înfiinţat asociaţii de comune pentru gestionarea zonelor montane.

Asociaţia de tip mancomunidad permite fiecărei comune să valorifice oportunitatea de a se asocia pentru o mai bună exercitare a anumitor competenţe şi prestarea unor servicii pentru executarea unor lucrări. Grupările facultative – de tip comarca, sau ariile metropolitane sunt de interes general, nu pentru obiective determinate.
Comunele se pot asocia cu alte administraţii publice – pentru realizarea unor scopuri comune -, sau cu entităţi private, fără scop lucrativ, care urmăresc un interes public, alcătuind un “consorţiu” cu personalitate juridică.
Regimul funcţional şi financiar al consorţiilor este stabilit în statutul acestora.. Consorţiile pot gestiona şi serviciile publice locale (art. 87 din Legea 7/1985).
Spre deosebire de mancomunidad, consorţiul nu reprezintă o formulă asociativă specifică comunelor, nici  entităţilor locale.
Art. 6.5 al Legii nr. 30/1992 referitor la regimul juridic al administraţiilor publice prevede existenţa consorţiului.

Art. 57 al Legii 7/1985 prevede existenţa consorţiului ca formă de cooperare economică, tehnică şi administrativă, cu caracter voluntar, între administraţia locală, cea centrală şi din comunităţile autonome.
Comunele pot constitui şi asociaţii pentru promovarea şi protejarea unor interese comune – de exemplu, apărarea în faţa altor instanţe politice şi administrative. Acest tip de asociaţii nu are caracter de administraţie publică şi se supune Legii organice nr. 1/2002 cu privire la dreptul de asociere, dar şi prevederilor propriilor statute.
“Frăţia” între serviciile comunelor şi consiliilor este o formulă de asociere tipică teritoriului istoric Álava, cu rădăcini în realitatea instituţională cu caracter teritorial.
În Álava există 324 de “consilii” care sunt mici democraţii teritoriale de natură publică, cu importante responsabilităţi şi competenţe în domeniul serviciilor publice, în beneficiul micilor nuclee locuite. 

Acest tip de asociaţie poate avea competenţele administrative atribuite puterilor locale cu caracter teritorial (art. 4.1 din Legea nr. 7/1985), mai puţin stabilirea impozitelor.

În prezent, sunt constituite 2 asmenea “frăţii” de servicii în Alava.
20. SUEDIA

Cadrul de reglementare:
Constituţia garantează principiul autonomiei locale pe două niveluri ale administraţiei locale. Bazele comunităţilor autonome sunt menţionate în articolele 1 şi 7 din Legea cu privire la Guvern din 1974. 

Suedia se caracterizează printr-un sistem  adminstrativ descentralizat, aprobat de Constituţia din 1975 şi consolidat prin Legea din 1991 cu privire la comunităţile locale. Acesta include două niveluri: judeţe şi municipalităţi.

În prezent, Suedia este împărţită în 21 de judeţe (län). În fiecare judeţ există un birou administrativ (länsstyrelse) numit de guvern şi un consiliu (landsting) ales. Fiecare judeţ este mai departe divizat în municipalităţi / comune (kommuner), în total, existând un număr de 290 pe tot teritoriul Suediei.

Cele 26 judeţe/comitate ale Suediei sunt următoarele:

	· AB – Stockholms län
· C – Uppsala län   
· D – Södermanlands län
· E - Östergötlands län 
· F - Jönköpings län
· G - Kronobergs län
· H - Kalmar län
	· I - Gotlands län
· K - Blekinge län 
· M - Skåne län
· N - Hallands län
· O - Västra Götalands län
· S - Värmlands län
· T - Örebro län
	· U - Västmanlands län
· W - Dalarnas län
· X - Gävleborgs län
· Y - Västernorrlands län
· Z - Jämtlands län 
· AC - Västerbottens län
· BD - Norrbottens län


       În mod tradiţional Suedia este împărţită în trei regiuni istorice (landsdelar):

· Götaland - Suedia de Sud, incluzând Scania, fost teritoriu danez şi Västergötland cu oraşul Göteborg.

· Svealand - Suedia Centrală, partea cea mai veche a ţării, cuprinzând şi oraşul Stockholm
· Norrland - jumătatea nordică a ţării, cuprinzând 59% din suprafaţa Suediei, dar doar 12% din populaţia ţării, cuprinzând şi o parte importantă din Laponia, locuită de populaţia Sami.


         Judeţele (conseisl landsting), 21 la număr, găzduiesc, de asemenea, sediul prefecturilor (Länsstyrelse). Municipalităţile (kommuner) sunt în număr de 289. 

          O primă reformă administrativă a comunelor a avut loc în anul 1952, atunci când s-a redus numărul lor de la 2 500 la 1 037. Gotland are un dublu statut de municipiu şi judeţ. 

Localităţile rurale (Landskommuner) se disting de districtele urbane (Köpingar). Acestea sunt reglementate de Legea cu privire la comunităţile locale (Kommunallag) care a intrat în vigoare în anul1992.

            Pentru cooperarea la nivel local pentru proiecte şi obţinerea de fonduri, municipalităţile pot încheia acorduri/parteneriate. În conformitate cu dispoziţiile dreptului civil, unităţile admonistartiv-teritoriale pot face recurs la constituirea de societăţi pe acţiuni deţinute în comun sau la înfiinţarea de fundaţii. 

La nivel municipal, puterea de decizie aparţine Consiliului General (landstingsfullmätige) şi Consiliului Municipal (kommunfullmätige) ai cărui membri sunt aleşi prin vot proporţional de listă, universal, direct la fiecare patru ani.

Consiliile Municipale compuse dintr-un număr de 31 de membri pentru cel mai mic până la 101 în Stockholm şi în cele mai mari judete. Consiliul este asistat de comitete specializate în diverse domenii de activitate. 

Organul executiv al consiliilor judeţene este Comitetul Executiv Judeţean (landstinsstylrelse) format din consilieri aleşi prin vot, în număr între 11 - 17. Aceşti consilieri judeţeni au atribuţii de conducere şi control a activităţilor comisiilor specializate. Preşedintele Consiliului Executiv are puteri limitate, cea mai mare parte a deciziilor sunt luate în mod colectiv. 

Comitetul Executiv Municipal (kommunstyrelsen) joacă acelaşi rol la nivelul comunei. Tribunalele administrative exercită controlul asupra legalităţii deciziilor autorităţile locale. Finanţele locale sunt supuse unui audit financiar annual realizat de auditori independenţi, numiţi pentru un mandat de 4 ani dintre membrii comunităţii locale. 

Autorităţile locale sunt responsabile de toate aspectele de interes general în ceea ce priveşte teritoriul şi cetăţenii lor, putând interveni în chestiuni de interes local 

Mărimea medie a municipalităţilor (oraşelor) suedeze este de 30 700 de locuitori şi mai mult de jumătate dintre ele au mai puţin de 5 000 de locuitori.

Consiliul municipal este responsabil pentru asistenţa medico-socială (finanţarea unităţilor medicale, spitalelor), stabileşte taxele locale, promovarea turismului în zona respectivă, dezvoltarea agriculturii şi a transportului urban, sprijină dezvoltarea culturală şi proiectele educaţionale. 

De asemenea, poate ajuta întreprinderile mici şi mijlocii prin atragerea de fonduri de dezvoltare regională. 

Municipiile au competenţe în materie de dezvoltare urbană, apă şi canalizare, deşeuri, drumuri, servicii sociale, sportive şi de agrement, locuinţe sociale, canalizare, energie, de planificare urbană şi de construcţie, formare profesională, precum şi anumite obligaţii în protejarea mediului înconjurător. 

Educaţia reprezintă cea mai importantă atribuţie transferată în sarcina municipiilor (30% din bugetul lor), acestea fiind responsabile de  finanţarea educaţiei de la nivelul de grădiniţă până la universitate, de  construcţia şi întreţinerea spaţiilor adecvate, de plată a cadrelor didactice, de oferirea de manuale şi mese gratuite. 

La nivelul localităţilor există între 2 si 4 companii publice care pot fi implicate în toate sectoarele de activităţi care intră în competenţa lor, cu excepţia educaţiei şi a serviciilor de urgenţă. 

Ele operează, în principal, în domeniile de utilitate publică (reprezentând peste jumătate din companiile publice), de transport, energie, dezvoltare economică, de colectare de deşeuri menajere şi tratarea apelor uzate. 

Cheltuielile locale sunt alocate în procent de 70% pentru municipalităţi şi 30% pentru judeţe. Impozitul pe venit (kommunal inkomstkaff), la nivel local, este principala sursă de venituri locale cu un procent de 98% din totalul veniturilor fiscale locale. 

Municipiile (oraşele) şi judeţele sunt libere să stabilească rata de impozitare sub control de stat. Ele pot menţine un nivel de impozitare mai mic în condiţiile în care consideră impozitul stabilit de stat prea mare. 

Municipiile şi judeţele poate face împrumuturi fără permisiunea autorităţilor centrale. Ele pot, de asemenea, să emită obligaţiuni pentru atragerea de fonduri necesare dezvoltării regionale. Împrumutul este condiţionat de respectarea normelor bancare prudenţiale. 

De asemenea, statul poate aloca resurse (inkomstutjämning) pentru a compensa diferenţele între venituri locale. În acelaşi timp, egalitatea de alocare a resurselor (kostnadsutjämning) are drept scop de a egaliza costurile mari legate de cheltuielile la nivelul comunităţilor (educaţie, drumuri, apă, protecţie socială). Municipiile (oraşele) pot primi, de asemenea, finanţări de la stat. 

Uniunea Europeană a impus formarea unor entităţi de nivel 2 pentru Nomenclatorul Unităţilor Teritoriale pentru Statistică (NUTS) deoarece comitatele corespund nivelului 3 NUTS
. 

Astfel comitatele au fost grupate în 8 Zone Naţionale (Riksområden): Stockholm, Suedia de mijloc estică, Suedia de mijloc nordică, Norrland de mijloc, Norrland Superior, Småland şi insulele, Suedia de Vest şi Suedia de Sud.

Judeţele Skåne şi Gotland sunt angrenate într-un program experimental, prin exercitarea anumitor puteri de stat, în special în dezvoltarea regională.

În prezent, au loc dezbateri publice referitoare la creerea unui număr de 9 regiuni ce corespund aproximativ actualelor Zone Naţionale şi care sa aibă caracter administrativ. Aceste regiuni, dacă sunt aprobate, ar trebui să intre în vigoare în anul 2015.
21. UNGARIA

Cadrul de reglementare:
· Constituţia din 1949

· Legea 65/1990 referitoare la guvernarea locală, cu modificările ulterioare

· Legea din 1996 referitoare la dezvoltarea regională, cu modificările ulterioare

· Legea din 1997 referitoare la parteneriatul şi cooperarea la nivel local

· Legea din 2007 referitoare la cooperarea între diferite grupări teritoriale europene

Constituţia Ungariei (1949) precizează, la articolul 41, că teritoriul Republicii Ungare este împărţit în următoarele unităţi administrative: capitala, departamentele, oraşele şi comunele. Conform Constituţiei, autorităţile locale au misiunea de a gestiona problemele locale şi de a exercita puterea în interesul populaţiei locale (art.42). Drepturile autorităţilor locale au fost stabilite prin lege. În art. 44 al Constituţiei se face referire la corpul reprezentanţilor şi la rolul primarilor.

Procesul descentralizării a fost iniţiat în 1990 şi au fost experimentate mai multe modalităţi, acordând mai multe competenţe comunelor care au revenit la forma iniţială, eliminând consecinţele fuziunilor forţate anterioare.

În anul 2006, a fost începută o reformă a instituţiilor şi a mecanismelor financiare, în scopul de a eficientiza activitatea. Reforma este în curs de realizare, având loc dezbateri în legătură cu statutul şi competenţele regiunilor.

În prezent, în Ungaria au fost constituite trei nivele de organizare: comunele (telepulesek), comitatele (megyek) şi regiunile (regiok). 

În Ungaria, cele 3.174 comune constituie elementul de bază al sistemului administraţiei locale, populaţia lor medie fiind de 3.200 locuitori. 

Comunele sunt conduse de un consiliu, ai cărui membri sunt aleşi prin sistem proporţional în comunele cu mai puţin de 10 000 locuitori şi prin sistem uninominal, în două tururi (jumătate) şi pe listă (cealaltă jumătate), pentru celelalte comune. 

Competenţele comunelor sunt în domeniile stării civile, ordinii publice, urbanismului, apei, deşeurilor menajere, luptei împotriva incendiilor, dezvoltării economice, transporturilor, drumurilor, spaţiilor verzi, sănătăţii, serviciilor sociale, caselor de bătrâni, ajutoarelor de şomaj şi educaţiei. În afară de Budapesta, mărimea medie a comunelor este de 2 700 locuitori, 90% din ele având mai puţin de 50 000 de locuitori. Comunele foarte mici (sub 1 000 de locuitori) sunt grupate în structuri intercomunale.

Cele mai mari cheltuieli ale colectivităţilor locale sunt pentru domeniul educaţiei, urmat de sănătate, locuinţe, servicii publice.

Orice oraş a cărui populaţie depăşeşte 50 000  locuitori poate fi declarat, de către Adunarea Naţională, oraş cu statut departamental. Ele cumulează competenţele comunei şi departamentului şi pot crea arondismente.

Capitala, Budapesta, are un statut special, de nivel departamental, administrarea sa fiind organizată pe două nivele: primăria generală şi cele 23 de arondismente, ambele funcţionând pe model comunal. Oraşul este condus de un consiliu general, două treimi din membrii acestuia fiind aleşi de consiliile municipale ale arondismentelor, iar restul consilierilor sunt aleşi prin vot direct. Primarul general reprezintă puterea executivă.

Autorităţile municipale constituite sunt: corpul reprezentanţilor, organul legislativ, ales prin vot direct şi primarul (polgarmester), ales pe o perioadă de patru ani. Ele au competenţe în dezvoltarea locală, amenajarea teritoriului, protecţia mediului, locuinţe, transport public, servicii sociale, învăţământul de bază, infrastructura rutieră, resurse de apă, pompieri, cultura.

Cele 19 comitate sunt definite conform metodei comunitare NUTS3 şi sunt conduse de consilii, alese prin vot direct. Cele 19 departamente au o legitimitate istorică puternică. Departamentele (comitatele) sunt conduse de un consiliu departamental şi un preşedinte. Cele 19 comitate au competenţe în domeniul turismului, amenajării teritoriului,învăţământului secundar, sănătate, educaţie, dezvoltare economică etc.

Teritoriul Ungariei este divizat în 19 departamente – comitate (megye).
	Departament-comitat
	Suprafaţa

km3
	Populaţia
	Densitate

loc/km2
	Număr de

comune

	Bacs-Kiskun
	8445
	547000
	65
	119

	Baranya 
	4430
	403000
	91
	301

	Bekes 
	5631
	392000
	70
	75

	Borsod-Abauj-Zemplen
	7247
	739143
	102
	355

	Csongrad
	4263
	427000
	60
	60

	Fejer
	4359
	427000
	98
	108

	Gyor-Moson-Sopron*
	4089
	420000
	103
	174

	Heves
	3637
	328000
	90
	119

	Hajdu-Bihar
	6211
	549000
	88
	82

	Jasz-Nagykun-Szolnok
	5582
	411000
	74
	75

	Komarom-Esztergom
	2265
	319000
	142
	76

	Nograd 
	2544
	220000
	86
	129

	Pest 
	6394
	1077000
	168
	186

	Somogy 
	6036
	335000
	56
	244

	Szabolcs-Szatmar-Bereg*
	5936
	572000
	96
	226

	Tolna 
	3703
	250000
	68
	108

	Vas 
	3336
	268600
	80
	216

	Veszprem 
	4613
	375000
	81
	225

	Zala 
	3784
	299000
	79
	257

	*structură regională


  (2001)
Prin intermediul regiunilor – şapte circumscripţii regionale de intervenţie economică – al căror contur a fost stabilit prin lege, încă din anul 1996, au fost accesate fondurile structurale şi fondurile de coeziune. Planul naţional de dezvoltare a stabilit nivelul de dezvoltare al regiunilor şi a elaborat metode de cofinanţare a proiectelor PHARE, ISPA, SAPARD şi, după 1 mai 2004, a fondurilor structurale.

Legea din 1996, cu modificările ulterioare ‑ referitoare la dezvoltarea regională şi amenajarea teritoriului ‑ a precizat obiectivele, rolul, structura instituţională şi instrumentele financiare ale politicii regionale, bazate pe cooperarea între comitate, în cadrul consiliilor de dezvoltare regională.

Regiunile stabilite au fost: Ungaria de Nord, Marea Câmpie de Nord, Marea Câmpie de Sud, Ungaria Centrală, Transdanubiana de Vest, Transdanubiana Centrală, Transdanubiana de Sud.

Politica referitoare la regiunile create în anul 1999, este în curs de elaborare, întrucât nu au fost definite clar diferenţele între competenţele regiunii şi cele ale departamentelor. Regiunile sunt administrate de un consiliu de dezvoltare regională, compus din reprezentanţi ai guvernului central şi ai autorităţilor locale, dar nu sunt considerate colectivităţi locale autonome.

De la 1 ianuarie 2007, cele 7 regiuni (care corespund nivelului NUTS2) sunt:

	Regiunea
	Reşedinţa
	Suprafaţa km2
	Populaţie
	Densitate loc/km2

	Ungaria de Nord
	Miskolc
	13428
	1289000
	96

	Marea Câmpie de Nord
	Debrecen
	17749
	1554000
	88

	Marea Câmpie de Sud 
	Szeged
	18339
	1367000   
	75

	Ungaria Centrală
	Budapesta
	6919
	2825000
	408

	Transdanubiana Centrală
	Szekesfehervar
	121237
	1114000
	99

	Transdanubiana de Vest
	Gyor
	11209
	1004000
	90

	Transdanubiana de Sud 
	Pecs
	14169
	989000
	70


· Ungaria de Nord include departamentele: Borsod-Abauj-Zemplen, Heves şi Nograd

· Marea Câmpie de Nord include departamentele: Hajdu-Bihar, Jasz-Nagykun-Szolnok şi Szabolcs-Szatmar-Bereg

· Marea Câmpie de Sud include departamentele: Bacs-Kiskun, Bekes şi Csongrad

· Ungaria Centrală include departamentele: Pest şi capitala, Budapesta

· Transdanubiana Centrală include departamentele: Komarom-Esztergom, Fejer şi Veszprem

· Transdanubiana de Vest include departamentele: Gyor-Moson-Sopron, Vas şi Zala

· Transdanubiana de Sud include departamentele: Baranya, Somogy şi Tolna 

Ungaria face parte din următoarele euroregiuni:

Euroregiunea Carpatică: Borsod-Abauj-Zemplen, Szabolcs-Szatmar-Bereg, Hajdu-Bihar, Jasz-Nagykun-Szolnok, Heves;

Euroregiunea Panonia de Vest: Gyor-Moson-Sopron, Vas şi Zala;

Euroregiunea Dunăre-Drava-Sava: Baranya;

Euroregiunea Dunăre-Criş-Mureş-Tisa (DKMT): Bacs-Kiskun, Bekes, Csongrad, Jasz-Nagykun-Szolnok;

Euroregiunea Istru‑Granum: Komarom-Esztergom, Nograd.

Dezbaterile referitoare la statutul regiunilor au fost legate de transformarea lor în veritabile colectivităţi locale, pe baza dezvoltării intercomunale.

În prezent , în Ungaria activează  Asociaţia Naţională a autorităţilor locale (TOOSZ), Asociaţia Oraşelor cu statut de departament (MJVSZ), Asociaţia Naţională a autorităţilor locare care utilizază tehnologie IT (ISOSZ).

Conform statisticilor europene, în Ungaria, în anul 2007, erau 3175 colectivităţi teritoriale de nivelul 1 şi 19 de nivelul 2. 
CONCLUZII

Teritoriile reprezintă actori esenţiali ai dezvoltării socio-economice europene şi au avut un rol fundamental în istoria ţărilor europene. Studiul comparativ al acestor colectivităţi teritoriale prezintă o dificultate majoră, întrucât există o heterogenitate puternică a competenţelor acestora şi a sistemelor lor de finanţare care derivă din situaţia geografică şi din cultura politică a fiecărei ţări. În acelaşi timp, situaţia din fiecare ţară se schimbă foarte rapid, în acord cu provocările locale, naţionale şi internaţionale actuale
. După trei decenii de desfăşurare a proceselor de descentralizare şi regionalizare se poate constata că au fost realizate reforme importante (mai ales în Belgia, Spania, Italia, Marea Britanie, Franţa, Germania, Danemarca etc). În noile state membre, schimbări importante s-au realizat în Polonia, Estonia, Cehia, Slovacia, România şi Bulgaria.

Studiul comparat apoate poate pune în evidenţă unele tendinţe generale comune, probleme comune, deşi nu există un „model de organizare unic” în Europa. Există patru mari tradiţii referitoare la organizarea teritorială: tradiţia napoleoniană (Franţa, Italia, Spania, Grecia, Europa Centrală şi de Est), bazată pe centralizare, uniformitate şi simetrie; tradiţia germană (Germania, Austria, Olanda) care recunoaşte, alături de un stat puternic, entităţi intermediare; tradiţia anglo-saxonă, care nu recunoaşte noţiunea de stat ca persoană juridică, şi tradiţia scandinavă care a luat de la modelul francez principiul uniformităţii, dar l-a aplicat într-un cadru mai descentralizat. Această mare diversitate face aproape imposibilă aplicarea unui model european unic de administrare locală, dar nu exclude evidenţierea unor practici comune şi observarea unor evoluţii similare către descentralizare. Un rol din ce în ce mai important îl au organizările de tip metropolitan, care combină competenţe comunale, intercomunale şi departamentale. 

Majoritatea statelor au un model pe două nivele (Austria, Ungaria, Irlanda, Olanda, Portugalia, Marea Britanie, Suedia, Elveţia) şi câteva au o organizare pe trei nivele (Germania, Spania, Italia, Polonia). În aceste state, colectivităţile teritoriale au largi competenţe, conform principiului subsidiarităţii, şi nu există o tutelă a unei colectivităţi teritoriale asupra alteia, fiind foarte răspândită intercomunalitatea. Un element important este mărimea ţărilor. Ţările mari, precum Germania, Italia, Spania au experimentat trei nivele, au reunit departamentele pentru a constitui regiuni, cu rezultate variabile (succes în Suedia, eşec în Polonia şi Ungaria)
. Cele 4 state care au o organizare pe trei nivele sunt statele mari ale UE, iar 3 dintre ele sunt state federale, în care nivelul regional are competenţe „de stat”. 

 Pivotul organizării teritoriale la nivel european este reprezentat de cele 91.252 comune ( din totalul de 92 506 colectivităţi teritoriale europene - 2007)  care, în medie, au 5.410 locuitori, în 2007, cu o suprafaţă de 50 km2, existând variaţii importante de la o ţară la alta. În statele Uniunii, comunele au statute foarte diferite, în funcţie de condiţiile demografice, administrative, economie şi culturale. Multe state europene au aplicat reforme ale administraţiei teritoriale pentru a reduce numărul comunelor şi pentru a promova nivelul regional (manifestându-se adesea respingerea unor intervenţii de tip voluntarist). La nivel comunal au loc, permanent, numeroase schimbări, mişcări de fuziune (exemplu, Danemarca în 2007, Letonia din 2008), sau încercări de a găsi dimensiunea optimă (exemplu, Franţa). În alte ţări însă s-a manifestat şi tendinţa opusă, cea a revenirii la forma iniţială a comunelor mici, cu tradiţie ( ex. Slovenia, Ungaria).

În multe state europene, procesul descentralizării a avut, în principal, tendinţa regionalizării, creându-se nivelul teritorial regional ( ex. Cehia, Slovacia, Danemarca, Slovenia), sau prin consolidarea autonomiei regiunilor existente (Germania, Spania, Italia, Franţa, Polonia etc). Crearea regiunilor în noile state membre (Ungaria, Lituania, România, Suedia, Finlanda) a constituit prilej de noi experimentări. În ţările cu trei nivele de organizare s-au constituit entităţi intermediare, cu caracteristici foarte diferite. În Europa există actualmente 319 colectivităţi la nivel regional care se află în plină ascensiune. Ele au mărime, competenţe şi resurse foarte diferite. În Europa există regiuni puternice, dotate cu putere legislativă, în 3 ţări federale, şi în două ţări regionalizate ( ex. Portugalia, Spania, Marea Britanie). Chiar în interiorul aceleiaşi ţări, există o autonomie regională cu mai multe viteze ( ex. Spania, Italia, Marea Britanie, Franţa). În unele ţări cu stat unitar, nivelul regional are un ancoraj istoric şi socio-economic puternic (Suedia, Polonia, Olanda etc).

În general, organismele alese şi executive de conducere ale acestor entităţi au fost vectori esenţiali ai democraţiei locale, deţinând o mare varietate de competenţe. Principiul „clauzei generale de competenţă” sau al subsidiarităţii este larg acceptat în Europa, redefinind, astfel, noţiunea de „interes local”. În general, comunele au preluat misiunile asigurării serviciilor de proximitate pentru populaţie (cadru de viaţă, gestionarea reţelelor, distribuţie, educaţie, acţiune socială, sănătate, ordine, dezvoltare economică etc.), iar colectivităţile de la nivel superior au dobândit responsabilităţile ce revin unui teritoriu mai larg. Colectivităţile teritoriale dispun de posibilităţi numeroase de oferire a acestor servicii publice locale, existând forme specifice de oferte pentru fiecare domeniu ( mai ales în  sănătate, educaţie). Se manifestă adesea o coexistenţă a mai multor moduri tradiţionale de gestionare: gestionarea directă, prin organisme interne; o regie sau o asociaţie municipală sau o asociaţie municipală; o gestionare printr-o entitate publică locală autonomă ce poate avea capital public sau mixt. Tendinţa generală în Europa este aceea de a externaliza gestionarea serviciilor publice locale, fie prin asociere, fie prin parteneriat public-privat (PPP). S-a putut constata că principiul cofinanţării este foarte des aplicat. 

După anii ’70, a crescut considerabil ponderea sectorului public infranaţional în economia europeană, dar a rămas variabilă de la o ţară la alta. Datele statistice furnizate de Eurostat, prelucrate conform sistemului european de finanţe la nivel naţional şi regional (SEC 95), arată că aceste colectivităţi teritoriale din Europa au fost în perioada 2000-2005 şi a constituit primul investitor public în Europa
. 

 Cheltuielile publice, la nivel local, au fost realizate mai ales pentru domeniul social, educaţie, dezvoltare economică şi sănătate (în ţările baltice, 42% din cheltuieli revin educaţiei, în Italia, 44% revin sănătăţii). Cheltuielile regionale (nivelul 2 şi 3) sunt foarte variate, pe locuitor sunt în medie de 50 euro în Polonia, 3.660 euro în Danemarca. Principiul autonomiei locale nu exclude exercitarea controlului din partea autorităţilor tutelare, mai ales a actelor administrative, bugetare sau financiare. Acest control poate fi intern sau extern (administraţii tutelare, Curţi de conturi, audit profesionist independent etc.) şi poate merge până la evaluarea performanţei acţiunii publice şi folosirii banului public (Value for Money-Auditing), ca în Marea Britanie, Irlanda sau Olanda.

 În majoritatea statelor europene se utilizează cofinanţarea, care este însă reglementată diferit. În Italia nicio reglementare nu limitează numărul participanţilor şi nu stabileşte un prag minim al contribuţiei pentru iniţiatorul proiectului. În Polonia, districtele şi regiunile sunt obligate să cofinanţeze proiectele de investiţii, întrucât comunităţile rurale au resurse financiare insuficiente.

În majoritatea statelor membre, descentralizarea competenţelor a fost însoţită de descentralizarea financiară, care a dus la creşterea veniturilor lor, prin aplicarea unor taxe şi impozite proprii. Aceste venituri sunt repartizare după criterii foarte variate, pe criterii demografice, geografice, financiare sau socio-economice, care sunt combinate în formule foarte complexe. În această repartizare, asociaţiile colectivităţilor locale au un rol foarte important. În toate statele europene, conform politicii comunitare de coeziune, scopul principal al utilizării veniturilor şi fondurilor europene a fost eliminarea decalajelor între diferite colectivităţi teritoriale, încercându-se a se depăşi tensiunile între teritorii. În multe state europene, procesul eliminării decalajelor a devenit o prioritate ( ex.Bulgaria şi Estonia în 2003, Franţa şi Polonia în 2004, Suedia şi Slovacia în 2005, România în 2006, Danemarca, Slovenia şi Portugalia în 2007 etc).

Consiliul Comunelor şi Regiunilor Europei, creat în 1951, a încurajat schimburile şi cooperarea la nivel local şi regional. Cooperarea intercomunală este foarte răspândită în Europa şi permite comunelor să pună în comun mijloacele, cu scopul de a ameliora gestionarea serviciilor publice locale şi pentru a găsi coordonatele optime de exercitare a competenţelor lor. În Europa există o mare diversitate de forme de cooperare ( mai ales în Spania, Italia, Portugalia, Franţa). În majoritatea ţărilor europene există forme de intercomunalitate (exemplu Germania, în care există sindicate ale comunelor, colectivităţi administrative şi comunităţi ale comunelor). În Austria, Constituţia recunoaşte comunelor dreptul de a se grupa în sindicatele intercomunale pentru a îndeplini obiective în anumite domenii. Mecanisme de cooperare între colectivităţi sunt foarte frecvente în Spania, sub forma consortium, pentru a reuni diferite tipuri de colectivităţi, în timp ce comunele pot constitui sindicate ale comunelor (mancomunidad). Ungaria a creat 170 microregiuni, pentru a încuraja cooperarea intercomunală, în general în jurul unui oraş, ale căror limite sunt fixate prin lege. Ele au numeroase competenţe, mai ales în domeniul educaţiei, serviciilor sociale, sănătăţii şi amenajarea teritoriului. Italia are mai multe tipuri de intercomunalitate, comunele de munte, comunele insulare, uniunile de comune. În Irlanda nu există forme de intercomunalitate organizate în structurile oficiale, dar există forme de cooperare informale prin comitete comune de coordonare. Portugalia are două tipuri de intercomunalitate: comunităţile intercomunale şi ariile metropolitane.

Marile metropole au fost o tradiţie în Germania (Berlin, Hamburg şi Bremen), având statut de oraş-stat (Stadtstaatung), care au competenţele celor trei nivele ale administraţiei locale (Land, arondisment şi comune). În Austria, sunt 15 oraşe cu statut propriu, cu competenţe de district. Şi Viena are statut particular. În Ungaria există oraşe cu statut departamental, beneficiind de un buget departamental. Constituţia Italiei recunoaşte statutul de oraş metropolă pentru 9 entităţi. În Polonia, 65 „oraşe autonome” cumulează funcţiile comunei şi districtului. Varşovia beneficiază de un statut legislativ particular, care reuneşte 11 comune. În mai 2008, primul ministru a lansat un proiect referitor la crearea a 12 arii metropolitane. O preocupare deosebită se acordă în prezent dezvoltării Parisului, ca oraş metropolitan.
  Metropolele în Europa au tendinţa de a cumula competenţe comunale, intercomunale şi departamentale.

Colectivităţile teritoriale au devenit actori publici majori, asociate marilor decizii şi proiectelor esenţiale pentru modernizare şi redinamizare a teritoriilor. Ele au un rol decisiv în creşterea economiilor naţionale, în dezvoltarea locală, dar şi în dezvoltarea armonioasă a Europei.

� http://it.wikipedia.org/wiki/Landurile_Austriei


� Datele din secţiunea Populaţie sunt preluate din Anuarul Statistic al Austriei din 2005


  Austria are o populaţie totală de 8.117.754 locuitori, o suprafaţă de 83.871 km2


� � HYPERLINK "http://senate.be/doc/const_fr.html#c34" ��http://senate.be/doc/const_fr.html#c34� 

� � HYPERLINK "http://fr.wikipedia.org/wiki/Belgique#Entit.C3.A9s_f.C3.A9d.C3.A9r.C3.A9es_et_subdivisions_sp.C" ��http://fr.wikipedia.org/wiki/Belgique#Entit.C3.A9s_f.C3.A9d.C3.A9r.C3.A9es_et_subdivisions_sp.C� 

� Direction générale des collectivités locales (DGCL), 2009


� Observatoire de la décentralisation, Rapport 2006 – 2007, Sénat


� CC, no. 2008 – 567 DC du 24 juillet 2008


� „Les politiques sociales décentralisées” – Rapport annuel 2007 – 2008 de l’Inspection générale des affaires sociales. La Documentation française  -  Novembre, 2008


� � HYPERLINK "http://fr.wikipedia.org/wiki/Administration_territoriale_de_la_France" ��http://fr.wikipedia.org/wiki/Administration_territoriale_de_la_France�





� Les Collectivités locales en chiffres, Direction Générale des Collectivités locales, 2009


� http://de.wikipedia.org/wiki/Deutschland


� Termenul de „comună” se aplică atât zonelor locuite din mediul rural, cât şi din aglomerările urbane


� � HYPERLINK "http://www.oir.ie/viewdoc.asp?fn=/documents/bills28/acts/2001/a3701.pdf" ��http://www.oir.ie/viewdoc.asp?fn=/documents/bills28/acts/2001/a3701.pdf� 


� � HYPERLINK "http://books.google.ro/books?id=P6OdT7MIflgC&pg=PA496&lpg=PA496&dq=Preparing+the+Ground+-+Guidelines+for+the+Progress+from+Strategic+Policy+Committee+to+City+and+County+Development+Boards&source=bl&ots=x1KgWNfkJP&sig=AXocZrtcejAIZigjor5uWnrv7jI&hl=ro&ei=vcEwStaUJ5eQsAbZ0J3GBA&sa=X&oi=book_result&ct=result&resnum=5#PPP1,M1" ��http://books.google.ro/books?id=P6OdT7MIflgC&pg=PA496&lpg=PA496&dq=Preparing+the+Ground+-+Guidelines+for+the+Progress+from+Strategic+Policy+Committee+to+City+and+County+Development+Boards&source=bl&ots=x1KgWNfkJP&sig=AXocZrtcejAIZigjor5uWnrv7jI&hl=ro&ei=vcEwStaUJ5eQsAbZ0J3GBA&sa=X&oi=book_result&ct=result&resnum=5#PPP1,M1� 

� � HYPERLINK "http://www.wexford.ie/wex/Departments/CommunityEnterprise/Functions/" ��http://www.wexford.ie/wex/Departments/CommunityEnterprise/Functions/�

� � HYPERLINK "http://www.legilux.public.lu/leg/textescoordonnes/compilation/code_administratif/vol_8/" ��http://www.legilux.public.lu/leg/textescoordonnes/compilation/code_administratif/vol_8/�


� � HYPERLINK "http://www.wikipedia.org/wiki/Districts_du_Luxembourg" ��http://www.wikipedia.org/wiki/Districts_du_Luxembourg� 

� Code administratif, 2007, Vol. 8

� Alain Gest, Décentralisation: nouvelle étape, nouvel état. Rapport d’information no. 3199 – d’esprit – audition John Longhlin, Université Cardiff,  EP Aix-en-Provence

� „Le Grand Paris: un vrai projet pour un enjeu capital” – Rapport no. 262 Senat

